הוועדה המיוחדת לפניות הציבור, כנסת 18, פרוטוקול מספר 90, 2011-02-21 10:00

ציפי חוטובלי: בוקר טוב.

ציפי חוטובלי: אנחנו שמחים לפתוח כאן ישיבה משותפת של הוועדה לפניות הציבור יחד עם הוועדה לקידום מעמד האישה.

ציפי חוטובלי: נמצא איתי כאן יו"ר הוועדה לפניות הציבור, חבר הכנסת אורי מקלב.

ציפי חוטובלי: הישיבה הזאת היא ישיבת מעקב שלישית שאנחנו עושים בנושא של קביעת דרגות הנחה להורים במעונות היום.

ציפי חוטובלי: נמצא איתנו כאן מנכ"ל משרד התמ"ת, שרון קדמי קדמי.

ציפי חוטובלי: שרון, תודה רבה שהגעת לדיון הזה.

ציפי חוטובלי: למעשה אנחנו זקוקים כאן לאוטוריטה שלך כדי לקדם את הנושא הזה שלצערנו נמצא בסוג של כאוס בגלל העובדה שמשרד התמ"ת ערך כאן שינוי משמעותי, ולצערנו נראה שמי שמשלם את המחיר כרגע זה ההורים.

ציפי חוטובלי: אנחנו נמצאים היום, חודש אדר, כמעט חצי שנה חלפה ולצערנו הרב רק שליש מההורים קיבלו דרגה.

ציפי חוטובלי: למעשה זאת הבעיה המרכזית שאנחנו רוצים לטפל בה.

ציפי חוטובלי: אם נדבר במספרים, אז אנחנו מדברים על 26,000 אלף מתוך 77,278 אלף שהגישו.

ציפי חוטובלי: זה נתון שמדבר בעד עצמו.

ציפי חוטובלי: אנחנו כמעט לא צריכים להוסיף יותר על כך שרוב ההורים למעשה לא הגיעו לקביעת דרגה.

ציפי חוטובלי: הבעיה הנוספת שהעלינו בדיון הקודם, זה הנושא של תשלומי היתר.

ציפי חוטובלי: יש הורים רבים ששילמו תשלומי יתר והשאלה איך זה יוחזר להם, מתי זה יוחזר להם.

ציפי חוטובלי: במידה ויש הורים ששילמו פחות, כי הדרגה שנקבעה להם לא הייתה מדויקת, איך יתבצע התשלום.

ציפי חוטובלי: כל הבעיות האלה שנוצרו בגלל השינוי בהיערכות של התמ"ת, אנחנו בשתי הוועדות כאן חושבים שזה לא הגון ולא ראוי שההורים ישלמו את המחיר, במיוחד שמדובר בסכומים מאוד גבוהים ומאוד גדולים.

ציפי חוטובלי: אני רוצה רק לברך את תלמידי בית ספר "דרכי נועם" שנמצאים כאן איתנו.

ציפי חוטובלי: אז אני מקווה מאוד שתהנו ותחכימו מהדיון כאן.

ציפי חוטובלי: ברוכים הבאים.

ציפי חוטובלי: חבר הכנסת אורי מקלב, בבקשה, יו"ר משותף.

אורי מקלב: אני גם אוסיף 2-3 משפטים.

אורי מקלב: גם אני אקדם בברכה קודם כל יו"ר הוועדה לקידום מעמד האישה, שאנחנו בכוחות משותפים מנסים ביחד לנסות לעזור בנושא הזה, אם מצד אחד, היא מטפלת באופן שוטף בנושאים כאלה, למעשה כל נושא המשפחתונים, אל נושא ההתנהלות במשפחתונים, בנייה ועוד, שאני זוכה להכיר את זה מקרוב, את העבודה שלה, ואנחנו באנו מהצד של פניות הציבור, שהגיעו מאנשים פשוטים בשטח, לא דווקא ממנהלי מעונות או מנהלי משפחתונים, אלא מהורים שנתקלו בבעיה קשה מאוד, אדוני המנכ"ל, הורים שנדרשו לשלם מאות ואף אלפי שקלים לחודש, בעקבות כך שעדיין לא נקבעו להם דרגות.

אורי מקלב: אמנם יש דרגות ביניים.

אורי מקלב: צריך לחשוב שיש אנשים, שליש מאלה שנמצאים במעונות ומשפחתונים הם חדשים, ולהם לא נקבעו דרגות.

אורי מקלב: דרגות הביניים לא תמיד התאימו להם.

אורי מקלב: יש אנשים שבסך הכול יש להם שני ילדים, בשנה הזו שני ילדים ואז הם היו צריכים לקבל הנחה הרבה יותר גדולה.

אורי מקלב: אז לא רק זו שלא קיבלו הנחה, אלא נדרשו לשלם כפליים.

אורי מקלב: זה מצד אחד.

אורי מקלב: היו בעיות שהיו עד לחודשיים האחרונים.

אורי מקלב: בחודשיים האחרונים אנחנו התוודינו לבעיות קשות יותר, כי הבעיות הקשות יותר שאנשים, כבר נקבעו להם דרגות, ומשנקבעו להם דרגות, ודרגות גבוהות, דהיינו כמעט שהסבסוד צומצם למינימום או בכלל לא, והם נדרשו לשלם מחירים גבוהים, ואם לא, הם לא יוכלו להכניס את הילדים, להמשיך להביא את הילדים למעונות או למשפחתונים, ומתברר שזה שנקבע להם גם דרגה גבוהה, זה בעקבות כך שחסר להם מסמך, לא שהם לא זכאים, אלא בעקבות שחסר מסמך.

אורי מקלב: צריכים לקחת בחשבון שהם רק, חברת הכנסת חוטובלי, יו"ר הוועדה, אמנם נקבעו דרגות ל-26,000 אלף, אבל מתוכם יש 8,000 שנקבעו להם דרגות גבוהות והדרגות הגבוהות האלה לא בהכרח שכולם, באמת מגיע להם דרגות גבוהות.

אורי מקלב: בהחלט יכול להיות, מה שלנו ידוע מפניות שהגיעו, שאלפים מהם הם כאלה שהדרגות הגבוהות נקבעו בעקבות חוסר מסמך.

אורי מקלב: אני רוצה להגיד לך, אדוני המנכ"ל, אנחנו קצת במשפט אחד-שניים, להעביר לך את התחושות.

אורי מקלב: הציבור קיבל את זה, התהליך הוא תהליך מבורך.

אורי מקלב: תהליך חשוב.

אורי מקלב: אבל באיזה שהוא מקום, מי שסבל מכל התהליך הזה, כמו שאמרה היו"ר, אולי לגמרי, זה היו ההורים בעצמם, ויכול להיות בחלק, במתח שנוצר בינם לבין מנהלי המשפחתונים, מנהלי המעונות, שזה יצר מתח לא קטן בעניין הזה, והיו הרבה סיבות שנוצרו.

אורי מקלב: ואנחנו יודעים שתהליך כזה הוא תהליך מאוד מאוד קשה.

אורי מקלב: כאן נשאלת השאלה, יש כאן כמה שאלות שנשאלו.

אורי מקלב: אחת השאלות שנשאלו, באמת למה התהליך הדרמטי הזה לא נעשה בשלבים?

אורי מקלב: במקום לקחת גם משפחתונים וגם מעונות וגם צהרונים, היה אפשר לקחת נניח רק משפחתונים או רק מעונות.

ציפי חוטובלי: ואם יש כבר החלטה כזאת, אז למה אין היערכות מתאימה, שאנחנו נמצאים היום חצי שנה אחרי שהתחילו הלימודים ואנחנו עדיין לא מתחילים להגיע, לא רק לרוב אלא בעצם רק מיעוט מההורים הצליחו לקבל את המענה.

ציפי חוטובלי: אדוני היו"ר, אני רק רוצה להוסיף שיש לנו בעיה.

ציפי חוטובלי: יש הרבה בעיות טכניות: למשל, אפילו המענה הטלפוני.

ציפי חוטובלי: הבנתי שכרגע הוא מצוי בעומס כזה שהוא בכלל לא יכול לקלוט פניות.

ציפי חוטובלי: זה מה שנאמר לנו ממנהלת הוועדה לפניות הציבור.

אורי מקלב: המוקד נסגר, וזה גם גורם לאנשים שרוצים להשלים את המסמכים שלהם, שהם לא יכולים.

אורי מקלב: יש לנו כאן מגוון של דברים שעלו, וחשוב לנו מאוד שאתה נמצא פה כדי שתוכל לשמוע אחד לאחד.

אורי מקלב: יש לנו מגזר שלם, מגזר הערבי בכלל לא קיבלו טפסים.

אורי מקלב: המגזר הערבי העירוני בכלל לא קיבלו טפסים עד לפני שלושה שבועות, הם בכלל לא קיבלו טפסים.

אורי מקלב: ולכן יכול להיות הסיבה שכפי שכאן הופיעה כאן בוועדה, שבכלל הם לא קיבלו טפסים.

אורי מקלב: זה היה במגזר העירוני בתוך המשפחתונים.

שלומית אבינח: גם פרסמו בתל אביב במשפחתונים שקיבלנו הצפה של פניות.

שלומית אבינח: פשוט משפחתונים לקחו יוזמה ופרסמו את הפקס של הוועדה לפניות הציבור להורים.

שלומית אבינח: הזמינו אותם פשוט לפנות, וקיבלנו פה חוברת של פניות, שהורים פשוט לא רצו להגיע, כי אמרו, קשה להם להגיע לירושלים.

אורי מקלב: הדבר הבא שאנחנו ניגע, ואולי בעוד כמה נקודות קטנות.

אורי מקלב: מה יעשו אנשים האלה שכבר שילמו, איך הם יקבלו את ההחזרים לאחר שנקבעו להם דרגות, מכיוון שרק לזכות את הקיזוזים לגבי העתיד.

אורי מקלב: קודם כל יש כאלה שכבר מגישים לאחר חצי שנה, כי הם כבר נמצאים ביתרת זכות גם כולל הקיזוזים, ומעבר לכך יש אנשים שלקחו הלוואות או ממש דחקו את עצמם.

אורי מקלב: הם לא יוכלו לחכות עוד חצי שנה בהלוואה בדבר הזה.

אורי מקלב: באופן כללי אנחנו באמת באנו ופנינו.

אורי מקלב: אנחנו פונים אליך.

אורי מקלב: היה איזה חוסר יחס והיה איזה פער בין הדרישה לסלחנות ולהבנה לתמ"ת בעקבות המהלך שהם עשו, ומצד שני להורים ההודעות נשלחו.

אורי מקלב: ההודעה הראשונה נשלחה עם הצהרת עו"ד וויתור על סודיות, שזה גרם לתסיסה גדולה מאוד של ההורים, ואני גם מודה לך שאתה באמת נתת הוראה, קודם כל שלא לדרוש את זה, וגם להחזיר את ההוצאות שנעשו בעקבות כך.

אורי מקלב: קודם כל אנחנו גם ביקשנו ושלחנו לך גם מכתב בעניין הזה, שההורים גם מבקשים לקבל את זה חזרה.

אורי מקלב: לכאורה, הזמן הזה שנמצא אצלה בתמ"ת, זה נמצא שלא כדין, או בכל אופן זה מיותר שיש שם, כל זמן שלא אישרו את המהלך הזה, וההורים דורשים את זה.

אורי מקלב: מעבר לזה, הדרישות האלה של צמצום ההשתתפות שנשלח בחודש ינואר, שהחל מחודש פברואר השתתפות התמ"ת תהיה רק 25 אחוז, ומייד יזכו שוב פעם, ואנחנו מקבלים שוב מבול של טלפונים.

אורי מקלב: נשלחו מכתבים מהתמ"ת לשר האוצר, שהחל מחודש פברואר, לאחר שאנחנו כבר פתחנו את המוקד, אז תדעו לכם שמחודש פברואר אנחנו נצמצם את המקדמות שלנו רק ל-25 אחוז.

אורי מקלב: המכתב הזה נשלח.

אורי מקלב: הדברים האלה גם היום, כשכבר מודיעים על חודש הבא, שכבר המקדמות יצטמצמו, שידרשו מההורים כולם לשלם, אנחנו מבקשים מההורים, רוצים להיות רגועים, ומנהלי המעונות ומנהלי המשפחתונים, שכפי גודל ההתקדמות, ככה תהיה גם גודל הדרישה, ושלא יהיה פער בין ההתקדמות של התמ"ת וקביעת דרגות, לדרישות מנגד.

אורי מקלב: אלה הדברים.

אורי מקלב: אני חושב שזה הזמן עכשיו טיפה לשמוע קצת את הפונים בעצמם.

ציפי חוטובלי: שרית עמדי, בבקשה.

ציפי חוטובלי: בואי תתחילי את, ויעקב חנינה ואלכס הוכברגר.

שרית עמדי: שלום, אני חלק מאותם 25,000 אלף שקיבלתי דרגה כבר.

שרית עמדי: קיבלתי דרגה רצויה, אבל "קיבלתי" אותה במרכאות.

שרית עמדי: מה זאת אומרת?

שרית עמדי: אני בדקתי כל יום באתר התמ"ת לראות אם יש לי דרגה.

שרית עמדי: קיבלתי דרגה 3, צלצלתי למנהלת המעון ואמרתי לה, אני רוצה לבוא לשבת איתך, להתקזז, לשלם עד סוף השנה ולהיות רגועה.

שרית עמדי: היא אמרה לי שזה שרשום שיש לי דרגה 3, דרגה כזו או אחרת באתר התמ"ת, זה לא אומר כלום.

שרית עמדי: זה פשוט התמ"ת רצה להשתיק אתכם ההורים.

שרית עמדי: עכשיו צריך לחכות עוד שבועיים עד שההודעה על הדרגה תעבור באופן רשמי לאחראית על הכספים במעון אמונה, וזו תודיע למנהלת המעון שיש לי דרגה, ורק אז אני אשב איתה להתקזז.

שרית עמדי: עוד כמה זמן אני אחכה?

שרית עמדי: אני חושבת שחיכיתי מספיק.

שרית עמדי: אני חיכיתי מספטמבר.

שרית עמדי: אני חושבת שזה לא יתכן לחכות עוד ועוד ועוד.

שרית עמדי: אני לא יודעת כמה זה ייקח עד שהתמ"ת יודיע באופן רשמי לאמונה או לויצ"ו או למי שזה לא יהיה.

ציפי חוטובלי: אתה מבין אדוני המנכ"ל, זה עוד מצב שבו נקבעה דרגה.

שרית עמדי: אז כאילו קיבלתי דרגה.

שרית עמדי: אז "קיבלתי" במרכאות, זה מה שאני אומרת.

שרית עמדי: יש עוד נקודה, שצריך לעבור דרך כל כך ארוכה עד שמקבלים דרגה.

שרית עמדי: קודם כל שולחים את הטפסים לגוף הזה בפתח תקווה, שסורק את הטפסים.

שרית עמדי: אחר כך זה עובר לטלאול.

שרית עמדי: מטלאול לתמ"ת, מהתמ"ת לאמונה ומאמונה למנהלת המעון.

שרית עמדי: זה נראה לי מוגזם לכל הדעות.

ציפי חוטובלי: תודה רבה לך.

אורי מקלב: אנחנו מודים, היא כבר מגיעה פעם שלישית לוועדה, נכון?

שרית עמדי: פעם שלישית, כן.

אורי מקלב: אזרחית טובה שבאה ואמרה את הדברים.

שרית עמדי: אני רוצה להוסיף עוד משהו.

שרית עמדי: הבנתי ממנהלת המעון שממרץ אין יותר דרגות ביניים, נצטרך לשלם מלא.

שרית עמדי: עם כל הכבוד לדיונים בוועדות האלה, אני לא מבינה למה לא מגישים הצעת חוק, שהורה שמכניס את הילד שלו בספטמבר, ידע כמה הוא הולך לשלם.

שרית עמדי: ההרשמה היא באפריל.

שרית עמדי: מאפריל עד ספטמבר אפשר כבר לתת דרגה.

שרית עמדי: לא מבינה.

שרית עמדי: לא מבינה מה יועילו דיבורים, סליחה שאני אומרת, עם כל הכבוד.

אורי מקלב: כמה שילמת עד שנקבעה לך דרגה?

שרית עמדי: שילמתי יותר, בסביבות 200 שקלים.

ציפי חוטובלי: אנחנו מכפילים את זה ב-5 חודשים.

שרית עמדי: ועכשיו אני צריכה לחכות עוד, עד שיועילו בטובם להתקזז איתי.

ציפי חוטובלי: טוב.

ציפי חוטובלי: הפונה הבא זה יעקב חנינה.

ציפי חוטובלי: בקשה.

יעקב חנינה: שלום לכם, תודה רבה.

ציפי חוטובלי: גם אתה מלווה את הדיונים בוועדה.

יעקב חנינה: אני מודה לכם על כינוס הוועדה בפעם השלישית.

יעקב חנינה: בפעם השנייה כשהייתה ישיבה מלפני כשלושה שבועות, אמרתי לכם, יש לי שני ילדים: ילד אחד אושר.

יעקב חנינה: הילד השני גם ברוך השם היום אושר, וזאת לאחרי שפניתי למוקד.

יעקב חנינה: פשוט אמרתי להם בצורה ברורה.

יעקב חנינה: אין לי כבר כסף יותר לשלם.

יעקב חנינה: מתי יהיה לי דרגה?

יעקב חנינה: הם אמרו לי תשמע, עוד שבועיים.

יעקב חנינה: מקסימום שבועיים ייקח לך הדרגה.

יעקב חנינה: אני רוצה לציין שאני שילמתי במשך למעלה מ-5 חודשים כבר סכום של 3,000 שקל כל חודש, שמתוכם אני כיום זכאי להשתתפות של המדינה ב-2,000 שקלים, ומה שקורה, זה אחרי תחנונים לאותה מוקדנית, היא אמרה שהיא תעביר את זה לחשבת שכר ותוך 48 שעות בעזרת השם, יאושר לי הדרגה.

יעקב חנינה: כיום אושר לי הדרגה.

אורי מקלב: אתה שילמת 3,000 שקל כל חודש?

יעקב חנינה: נכון.

אורי מקלב: בזמן שאתה צריך לשלם רק 1,000 שקל.

יעקב חנינה: נכון.

אורי מקלב: שילמת כל חודש 2,000 שקל נוספים.

יעקב חנינה: נוספים, נכון, ועדיין לא קיבלתי את הכסף.

ציפי חוטובלי: זאת עלות של משכנתא.

יעקב חנינה: נכון.

אורי מקלב: סך הכול השכר שלך, הוא כמה, 5,000 שקל?

יעקב חנינה: 5,000, יש דרגות.

יעקב חנינה: אם הייתי מרוויח 10,000, בטוח שלא הייתי...

אורי מקלב: אבל למה שילמת?

אורי מקלב: לא נקבעה לך דרגת ביניים?

אורי מקלב: למה אתה צריך לשלם 3,000 שקל?

יעקב חנינה: כי אני, יש לי שני ילדים חדשים במשפחתונים חדשים, וגם המטפלות, זה לא אחת שהיא תגיד שהיא תוכל להתקזז.

יעקב חנינה: זה שתי מטפלות שונות, שכל אחת טוענת שהיא רוצה כסף, ואין לה היא עצמה איך להתקיים.

יעקב חנינה: אז לקחתי הלוואות, כל מיני דברים.

יעקב חנינה: הסתדרתי, הצטמצמתי.

ציפי חוטובלי: הילדים שלך נמצאים במעון של מי?

יעקב חנינה: במשפחתון פרטי תחת עיריית ירושלים.

אורי מקלב: יעקב חנינה שילם בעצם 10,000 שקל יותר ממה שהוא היה צריך לשלם.

יעקב חנינה: נכון.

יעקב חנינה: אושר לי הדרגות, אבל לא נכנס כסף.

אורי מקלב: עכשיו, ה-10,000 שקל האלה, אם אנחנו נקזז את זה, הוא שילם יתרת זכות.

אורי מקלב: בוועדה האחרונה אמרו לא, יש לך בעיה.

אורי מקלב: עכשיו אנחנו מכינים לעצמנו קודם.

אורי מקלב: כל אלה ששילמו, הוא בעצם, יש לו כבר עכשיו בן, הוא רוצה לשלם מראש לחודש, הוא לא חייב את זה.

אורי מקלב: הוא עדיין, יש לו 5,000 או 4,000 שקל ביתרת זכות.

יעקב חנינה: אני רק רוצה לציין שעדיין כשרציתי לבקש, אמרו שנכנס.

יעקב חנינה: עד ה-10 בעצם קבעו לי דרגה לשני הילדים, וכסף לא נכנס מהתמ"ת, זאת אומרת שאת ההחזרים אני עדיין לא מקבל.

יעקב חנינה: אולי ב-10 הבא אנחנו נקבל אולי את ההחזרים.

יעקב חנינה: אני לא יודע איך, באיזה צורה.

יעקב חנינה: אני מודה לכם.

ציפי חוטובלי: אז בעצם גם אתה עובר את התהליך הזה שבו אחרי שנקבעה לך דרגה, עדיין לא קיבלת את הכסף.

אורי מקלב: מי אמר שתקבל החזר?

יעקב חנינה: זה מה שנאמר לי על ידי המטפלות עצמן, שבדרך כלל אמורים לקבל איזה שהוא...

יעקב חנינה: משרד התמ"ת מעביר לעירייה והעירייה מעבירה למטפלות, והמטפלות צריכות להסתדר איתי.

דוברת: אבל אתה בינתיים הפסקת לשלם, אני מבינה.

יעקב חנינה: החודש הזה הפסקתי לשלם, אבל את הכסף עדיין של כל ה-5 חודשים ששילמתי, עדיין שוכב במשרד התמ"ת.

אורי מקלב: הוא שילם 15,000 שקל עד עכשיו על משפחתונים, כשהוא צריך לשלם 5,000.

ציפי חוטובלי: נעבור לאלכס.

ציפי חוטובלי: בקשה.

אלכסנדר הוכברגר: בוקר טוב.

אלכסנדר הוכברגר: תודה רבה שוב על הוועדה, פעם שלישית שאני משתתף בה ואני מקווה שבאמת בסוף יצא מזה משהו.

אלכסנדר הוכברגר: אני כמו כל ההורים, כמו שדיברו פה, אנחנו עכשיו בחודש ה-6.

אלכסנדר הוכברגר: ב-1 האחרון, בחודש האחרון קיבלתי דרגה שלישית, דרגה מספר 3, שזה 636 שקלים.

אלכסנדר הוכברגר: הלכתי למטפלת, אמרתי לה תשמעי, קיבלתי דרגה.

אלכסנדר הוכברגר: זה אומר שמעכשיו אני אמור לתת לך 636 שקל בלבד.

ציפי חוטובלי: כמה שילמת עד עכשיו?

אלכסנדר הוכברגר: עד עכשיו שילמתי 1,591 כל חודש.

דוברת: בשביל שני ילדים.

אלכסנדר הוכברגר: כן.

ציפי חוטובלי: 1,591.

אלכסנדר הוכברגר: 1,591 כל חודש עבור ילד אחד בלבד, בינתיים.

ציפי חוטובלי: מדהים.

אלכסנדר הוכברגר: 1,591, וזה אומר החודש ה-6.

אלכסנדר הוכברגר: אמרתי למטפלת, קיבלנו דרגה.

אלכסנדר הוכברגר: מעכשיו אנחנו מתחילים לשלם מחיר מלא להחזרים נקבל מתי שנקבל.

אלכסנדר הוכברגר: היא אומרת לי אוקיי.

אלכסנדר הוכברגר: אני אמרתי לה תראי, אני אהיה פייר איתך.

אלכסנדר הוכברגר: סך הכול אמא לעשרה ילדים.

אלכסנדר הוכברגר: אני לא יכול להוריד לך מהמשכורת.

אלכסנדר הוכברגר: היא אומרת לי, בוא נחכה עד ה-10.

אלכסנדר הוכברגר: אם תקבל את ההחזרים, את ההפרשים בין ה-636 עד 1,591, שזה מקבלים מהעירייה, מהתמ"ת, אני לא יודע איך זה עובד, זה משפחתון.

אלכסנדר הוכברגר: עד שתקבלי, אז אני מוכן לתת לך גם החודש 636.

אלכסנדר הוכברגר: והיה אם  עד ה-10 לא תקבלי את המשכורת שמגיעה לך, אז גם החודש אני אשלם 1,591, וב-10 התקשרתי אליה.

אלכסנדר הוכברגר: שאלתי אותה, קיבלת את ההחזר?

אלכסנדר הוכברגר: היא אמרה לי, הודיעו להם חד משמעית, הייתה להם הוראה שהחודש הזה, שכל המטפלות יבואו לקראת ההורים וישלמו 636.

אלכסנדר הוכברגר: אני אמרתי לה, מצטער.

אלכסנדר הוכברגר: נכון שהודיעו לכם את זה מצד העירייה.

אלכסנדר הוכברגר: אני יודע מה זה פרנסה, יודע מה זה אמא לעשרה ילדים שצריכה לפרנס עכשיו את כל המשפחה.

אלכסנדר הוכברגר: אמרתי לה, גם החודש אני אשלם לך 1,591 שקלים, אפילו שבעקבות שקיבלו הוראה מהעירייה, שהחודש הם יתחשבו בהורים.

אלכסנדר הוכברגר: ביקשו מהם שיתחשבו בהורים, אבל אנחנו החלטנו, אני ואשתי, אמרתי לה, אנחנו ניקח עוד הלוואה, עוד 1,000 שקל של הלוואה.

אלכסנדר הוכברגר: זה אומר שעכשיו מגיע לי מהתמ"ת מעל 4,000 שקל, שזה אומר, אם נבדוק את החשבון בבנק או את ההלוואות, זה פחות או יותר המינוס שקיים.

אורי מקלב: אתה טענת שאמרו לך שלא תקבל זכות, אלא אתה תתקזז.

אלכסנדר הוכברגר: זה נושא שרציתי לדבר גם, שאני שאלתי בטלפונים, זה כבר דיברתי ישירות...

אלכסנדר הוכברגר: אפשר לציין שיש אפשרות לשוחח עם תמר אלמוג.

אלכסנדר הוכברגר: לאחר הדיון האחרון שוחחתי איתה באופן אישי והיא אמרה לי שהיא אישית תטפל בנושא הזה, שבעזרת השם שנקבל את הדרגה, אז נקבל את ההחזרים לא בקיזוז אלא במזומן, ב-4,000 שקל, ואני מקווה שזה באמת יהיה מיידית.

ציפי חוטובלי: תמר, את אמרת שהם יקבלו החזרים במזומן?

תמר אלמוג: אני לא אמרתי.

תמר אלמוג: אמרתי שהעירייה והרשויות המקומיות מבצעות קיזוזים מול כל הורה והורה.

תמר אלמוג: אם הסכומים הם מאוד גבוהים, סביר להניח שבאמת נדרשת העירייה לתת איזה שהוא החזר, ואם הסכומים הם לא גבוהים, זאת אומרת הפער, אז זה מתקזז בחודשי התשלום הבאים.

תמר אלמוג: עיריית ירושלים, אני ביקשתי מהם, אם הנציגה נמצאת שם?

תמר אלמוג: הייתי בישיבה איתם שבוע שעבר.

אורי מקלב: עיריית ירושלים, נמצאים כאן?

דוברת: כן, אריאלה.

תמר אלמוג: הם עשו דיון אצלם בגזברות והיא תדווח.

שלמה מולה: רגע, אני רוצה לשאול שאלה.

שלמה מולה: למה שאתם לא תוציאו לו צ'ק?

שלמה מולה: או שתעבירו לו העברה בנקאית?

תמר אלמוג: אני אסביר לך.

שלמה מולה: פישלתם?

שלמה מולה: בלשון הפשוטה, או מישהו פישל?

שלמה מולה: אתם באים ואומרים, לקחת הלוואה?

שלמה מולה: לא רוצים לגרור אותך.

שלמה מולה: לא רוצים לשלוח אותך, לא רוצים להתקזז איתך.

שלמה מולה: קח, תביא מספר חשבון ומעבירים כסף.

שלמה מולה: מה הבעיה?

תמר אלמוג: אני אענה.

תמר אלמוג: אדוני, העברת כספים ממשרד ממשלתי לכל מוטב כלשהו, היא כרוכה באיזה שהוא הסדר חוזי או הסכם.

תמר אלמוג: מה שקיים היום במשרד התמ"ת, קיים הסכם שמסדיר את העברת הכספים בין משרד התמ"ת לבין הארגונים שמפעילים מעונות או משפחתונים, ורק במסגרת ההסדר הזה אני יכולה להעביר את הכסף.

תמר אלמוג: הכסף, הוא לא מועבר לכל פרט ופרט, לכל הורה והורה.

שלמה מולה: אני אקשה עלייך עוד יותר את החיים.

שלמה מולה: יש פה אזרח שהמדינה מכירה בו שמגיעה לו הטבה, אוקיי?

שלמה מולה: מבחינתך המדינה מתקשרת עם אותו אזרח בהתקשרות חוזית, זאת אומרת בזה שהיא מכירה בצורך לסייע לו.

שלמה מולה: אז אני לא מבין מה הקושי לייצר מנגנון.

שלמה מולה: אם תגידי לי, החוק כרגע לא מאפשר לכם, תגידו לנו שהחודש אנחנו ניזום הצעת חוק שמתקנת העברה תקציבית.

שלמה מולה: למה הביטוח לאומי כן נותן?

שלמה מולה: למה אתם לא יכולים לתת?

שלמה מולה: למה כן מוסדות אחרים כן נותנים?

שלמה מולה: אתם מעבירים משכורת לאנשים?

אורי מקלב: שהמנכ"ל יתייחס בעניין הזה.

אורי מקלב: השאלה שנשאלת פה, האם הורים שנמצאים ביתרת זכות של 10,000 שקל, של 4,000 שקל, האם הם יקבלו את ההחזר הכספי.

אורי מקלב: .?

שלמה מולה: בארצות אחרות המדינה נותנת כסף.

שלמה מולה: תדעו.

אורי מקלב: גם פה מס הכנסה מחזיר.

אורי מקלב: לא רק שהוא מחזיר את הכסף, אלא הוא מחזיר את זה בריביות ובהצמדות, כפי שהוא לוקח מאנשים.

אורי מקלב: אנחנו גם נתקלנו, חלק מהבעיה שאת אומרת, עיריית ירושלים תעמוד ממול, אבל צר לנו להגיד שדרגת הביניים שעיריית ירושלים הייתה צריכה לקבוע במשפחתונים, על סמך מקדמות שאתם העברתם לעיריית ירושלים, לא הועברו למשפחתונים וממילא ההורים שילמו מלוא המחיר במשך חודשים רבים, מכיוון שהם אמרו, אנחנו משפחתונים.

אורי מקלב: זה צריך לדון במשפחתונים, זה לא ארגונים שעומדים מול מעון, שאולי יש להם איזה אפשרות.

אורי מקלב: מדובר במשפחתון כפי שהגדירה אותה בעלת משפחתון, שהיא אמא ל-10 ילדים וזאת הפרנסה שיש לה.

אורי מקלב: אז היא אומרת, מעיריית ירושלים לא קיבלתי.

אורי מקלב: מה הורה יעשה?

אורי מקלב: מדובר כאן ביחס של האבא נותן, ההורים נותנים את הילד הקטן שלהם לאותה מטפלת, מעוניינים ביחס האישי, המיוחד.

אורי מקלב: אנחנו יודעים שעד גיל בית ספר, כל אחד בוחר את המטפלת ואת רעיון המשפחתון, ואם היא בסדר ואם היא טובה לילדים, והיינו רוצים דווקא את גן רחל ולא את גן לאה, בגלגל שהגננת הזאת טובה.

אורי מקלב: החלק הזה הרגשי, שהוא הפרידה בין האמא לילד הקטן עד שהילד טיפה יותר גדול וכבר הולך לכיתה א', יש לזה מעבר רגשי פסיכולוגי טוב ובריא, שאנחנו צריכים להיות ערים לכך שההורים לא מתעמתים וזה גם לא תפקידם, ביחסים הטובים שהם רוצים באמת לחיות עם המטפלת או עם המנהלת משפחתון.

ציפי חוטובלי: והרצון לאפשר להם את הבחירה החופשית הזאת, לא צריך לבוא לידי ביטוי בזה שאנחנו מענישים אותם כספית על זה שהם בחרו לשים את הילד שלהם במשפחתון כזה או אחר.

ציפי חוטובלי: אבל נראה לי באמת שהנקודה הזאת של החזר הכספים, זו הנקודה הכי משמעותית פה.

אורי מקלב: בהנחה שבאמת כולם יקבלו דרגות.

ציפי חוטובלי: בבקשה, רחל אברהם, נציגת המשפחתונים בבני ברק.

רחל אברהם: אני בעצם רוצה לומר שאנחנו בעצם גם עזרנו להורים.

רחל אברהם: באנו לקראת ההורים, שאצלנו נקבעו שתי דרגות להורים.

רחל אברהם: אז דרגה אחת אני ספגתי, מפני ששוב, הוראות לא ברורות בין התמ"ת לבין המערכת שלנו בבני ברק.

רחל אברהם: הוחלט בבני ברק שההורה ישלם שתי דרגות נוספות, ואז אנחנו בתור מטפלות באנו מתוך הנחה שאנחנו, בכל זאת יש לנו יחס אישי.

רחל אברהם: אנחנו לוקחות עלינו סבסוד שממש לא לצורך.

רחל אברהם: אני סבסדתי בעצם מתחילת השנה עד היום ב-5,000 שקל את ההורים.

ציפי חוטובלי: אבל את אומרת שכל אחד מהם קיבל שתי דרגות נוספות.

רחל אברהם: נכון.

ציפי חוטובלי: זה אומר שגם ההורים שילמו יותר.

רחל אברהם: נכון.

רחל אברהם: נתתי להורה את האפשרות לשלם רק דרגה אחת ואני ספגתי.

רחל אברהם: למה?

רחל אברהם: מפני שאני מטפלת שמתחשבת, שלהורה, אי אפשר להצניח עליו שתי דרגות, מה עוד שבאמת במעונות נתנו דרגה יותר נמוכה.

ציפי חוטובלי: רגע, אז אם אני מבינה נכון, את בעצם עשית חלוקה: ההורה משלם דרגה אחת יותר ואת משלמת דרגה אחת יותר?

רחל אברהם: נכון.

אורי מקלב: מה עשיתם עם הילדים החדשים?

רחל אברהם: הילדים החדשים לא דורגו אצלנו.

רחל אברהם: שוב, מהנחיות לא ברורות.

אורי מקלב: אז מה הם שילמו, ההורים?

רחל אברהם: ההורים שילמו בסוף דרגה אחת נוספת אצלנו, ואני דרגה אחת.

אורי מקלב: הבנתי.

רחל אברהם: שלא בצדק.

אורי מקלב: מה-600 שקל שנקבע, או כמה?

רחל אברהם: לא. הם דורגו ב-900 שקל.

רחל אברהם: ילד חדש בכלל לא דורג.

אורי מקלב: אז כמה הוא שילם?

אורי מקלב: כמה שילם אבא לילד, או אמא לילד חדש?

רחל אברהם: אם יש לו שני ילדים, אז הוא שילם 2.5 דרגות.

ציפי חוטובלי: כמה כסף?

רחל אברהם: בכסף?

רחל אברהם: 900 שקל.

אורי מקלב: 900 שקל שבהחלט יכול להיות שאם יש לו דרגה נמוכה, כמה הוא אמור?

רחל אברהם: הוא היה צריך לשלם נגיד דרגה אחת פחות, שזה 700 שקל או 600 שקל.

רחל אברהם: אם יש לו עוד ילד נוסף, אז יש לו עוד הנחה.

רחל אברהם: שוב, הוא ספג גם.

אורי מקלב: יש אנשים שיש להם שני ילדים במעונות או במשפחתון ואחד קיבל דרגה גבוהה.

אורי מקלב: ילד אחד, נקבעה לו דרגה גבוהה וילד אחד קיבל דרגה האמיתית שלו.

אורי מקלב: גם נתון  מעניין שיש לנו את זה מה-מ.מ.מ, זה מעניין גם לדעת, מתוך ה-77,000 אלף טפסים שהתקבלו, רק 8,000 הוגשו דרך האינטרנט.

אורי מקלב: זה דבר שקצת מפליא אותנו, באמת למה רק 8,000 דרך האינטרנט?

ציפי חוטובלי: אני יכולה להעלות השערה פשוטה אפילו לגבי המגזר החרדי.

ציפי חוטובלי: אני בטוחה שהרבה מהם לא משתמשים בכלי הזה.

אורי מקלב: אבל יש כאן משהו מובנה, מכיוון שחלק מהבעיות שיש בטפסים, מעבר לזה שהטפסים היו לא קלים במילוי כפי שאנשים פנו אלינו,  גם מעבר לזה, עד היום מי שמילא או מי שעקב אחרי המילוי, זה היו מנהלי המשפחתונים, מנהלי המעונות.

אורי מקלב: היום ההורים נדרשים לשלוח את זה ישירות.

אורי מקלב: לא כולם ידעו לשלוח את זה נכון.

אורי מקלב: לכן נוצר מצב שחסר טופס או שהוא לא נקלט טוב.

אורי מקלב: מספיק שהתלוש משכורת בסריקה, שהוא לא היה מודע לכך, לא נסרק טוב ונשלח ככה לחברה, אז בעצם לאותו הורה נקבעה דרגה של 12 או 13 וכן גם הוא משלם מחיר גבוה.

ציפי חוטובלי: אני רוצה רק רגע להוסיף ולומר, תראה, העובדה, אדוני המנכ"ל, העובדה שאנחנו נמצאים לא באיזה אלגוריתם נורא נורא קשה, איזה נוסחה מאוד מסובכת לחישוב דרגות.

ציפי חוטובלי: מדובר היום במנגנון שעבד במשרד התמ"ת במשך שנים ארוכות, ופתאום אנחנו ממציאים את הגלגל מחדש, והורים שידעו שיש להם דרגה מסוימת והם יכולים לשלם 500 שקלים, פתאום הם צריכים לשלם 1,500 שקלים, כי איפסתם את המערכת.

ציפי חוטובלי: העובדה שלא הייתה שום המשכיות לדרגות שהיו, העובדה שילדים חדשים בעצם שילמו את המחיר המלא, העובדה שאפילו, אני מסתכלת בהסתכלות עתידית, כל הויה דלורוזה, כל מסכת הייסורים הזאת שהם צריכים לעבור, אני לא יודעת עד כמה הם יהיו מוכנים לעבור אותה שוב.

ציפי חוטובלי: אנחנו נמצאים במצב שבו בשנה מתוקנת, אני חושבת שלקראת פסח היו צריכים כבר להתחיל את תהליך הרישום לשנה הבאה, ודיברנו על זה שאולי במסגרת היכולת שלכם לפצות, לפחות לא להעביר את ההורים את המסכת הזאת בשנה הבאה.

ציפי חוטובלי: ברגע שייקבעו דרגות אמת, הדרגה הזאת תישאר להם גם לשנה הבאה.

ציפי חוטובלי: זאת אפשרות נוספת.

אורי מקלב: אני מציע שאולי אתה, אדוני המנכ"ל, תענה עכשיו.

שרון קדמי: בוקר טוב, תודה רבה לכם.

שרון קדמי: דבר ראשון אני רוצה להתנצל על עוגמת הנפש שנגרמת להורים, לארגונים ולכל מי ששותף לתהליך.

שרון קדמי: בהחלט נגרמת פה עוגמת נפש, והיא נעשתה לא במתכוון.

שרון קדמי: אבל זו הסיטואציה ואיתה אנחנו צריכים להתמודד על הצד הטוב ביותר.

ציפי חוטובלי: היא לא במתכוון, אבל היא הייתה צפויה לאור העובדה שהמערכת לא נערכה נכון.

ציפי חוטובלי: בוא נגיד את האמת.

ציפי חוטובלי: זה לא איזה טעות בתום לב, של טופס כזה או אחר.

ציפי חוטובלי: המערכת עצמה לא נערכה נכון לקראת כמות אדירה של הורים שהיו צריכים לעבור את התהליך הזה, לצערנו.

ציפי חוטובלי: זאת המציאות.

שרון קדמי: השלב שאנחנו נמצאים עכשיו, זה שלב שהוא מעבר מתקופת האבן לתקופה המודרנית.

שרון קדמי: צר לי להגיד את זה.

שרון קדמי: המערכת עבדה עד להשנה, תקופת האבן.

שרון קדמי: טפסים נבדקו ידנית במאה ה-21, ודרגות ניתנו פברואר, מרץ.

שרון קדמי: לא סביר בעליל.

שרון קדמי: התקבלה החלטה והחלטה נכונה, שצריך לעבור לעידן חדש שבו הורים מקבלים בספטמבר, בשבוע הראשון, בשבוע השני או לכל המאוחר ערב החגים, את דרגותיהם, ולשם אנחנו נגיע בשנת הלימודים הקרובה.

שרון קדמי: אבל המערכת הזו לא יכולה באווחת חרב, בן לילה לעבור ממצב אחד למצב שני.

שרון קדמי: חודשים ארוכים עבדו על המערכת מחשוב, וזה מערכת מחשוב לא פשוטה.

שרון קדמי: נכון, וזה לא אלגוריתם מסובך, אבל זו מערכת מחשוב מאוד מסובכת שצריכה לקלוט עשרות אלפי טפסים.

שרון קדמי: לוקח להטמיע מערכת כזו תקופה לא קצרה.

שרון קדמי: תקופה לא קצרה והתקופה הזו, אנחנו נמצאים בדיוק בעיצומה, וכתוצאה מחבלי הלידה, אנחנו עדים לכל התופעות שתוארו כאן, ואני מקווה שנוכל לתת מענה מושלם לכולם.

שרון קדמי: מבחינת המספרים, אכן צדקתם, כ-77,000 אלף שאלונים התקבלו.

שרון קדמי: נקלטו כ-51,000 אלף.

שרון קדמי: דרגות התקבלו כ-26,000 אלף.

שרון קדמי: נכון שחלק לא מבוטל מהדרגות, אלה דרגות 12 שאלה דרגות ברירת המחדל.

שרון קדמי: היה ומגיעה ערכה שחסר בה טופס כזה או פריט כזה, המערכת אוטומאטית נותנת לה ברירת מחדל.

שרון קדמי: אז כמו שאמרתי דרגות 12 ניתנות כברירת מחדל במקרים שבהם המערכת מזהה שיש איזה שהיא בעיה עם הטפסים.

שרון קדמי: אנחנו עושים מאמץ עילאי לתת פתרון, והלשכה שלי ולשכת השר, מקבלות מידי יום עשרות פניות שמטופלות פרטנית, עם בעיה שדרגה 12 שלא מגיע לה דרגה 12 אלא דרגה 3. המקרה הכי קיצון, ואנחנו מנסים לפתור את זה כמה שיותר מהר.

שרון קדמי: זה לגבי דרגות 12.

שרון קדמי: מבחינת קצב הגידול, אני מקבל כל יום, פעמיים ביום, גרפים של קצב הגידול.

שרון קדמי: קצב הגידול הוא אקספוננציאלי.

שרון קדמי: זה אומר שכל יום אנחנו גדלים לא בעשרות, לא במאות, באלפים.

שרון קדמי: לדעתי היום אנחנו כבר קולטים כ-2,500 טפסים ביום.

שרון קדמי: ביום הראשון, אני יכול להסתכל, נקלטו כמה מאות.

שרון קדמי: הערכה שלנו היא שבמהלך החודש הקרוב שכבר מסתיים, ובמהלך חודש מרץ, אנחנו נסיים את כל התהליך.

ציפי חוטובלי: במהלך חודש מרץ תסיימו את כל התהליך?

שרון קדמי: לקלוט את כל הטפסים.

ציפי חוטובלי: מתי יתקבלו הדרגות?

ציפי חוטובלי: זה מה שמעניין את ההורים.

ציפי חוטובלי: אנחנו הרי רואים שגם אחרי שניתנות הדרגות, עוד עדיין לא רואים את הכסף.

ציפי חוטובלי: אנחנו מדברים על שני שליש מההורים שלא קיבלו עדיין דרגה.

ציפי חוטובלי: אני שואלת מתי תכסו את השני שליש האלה?

ציפי חוטובלי: המטרה של הדיונים האלה היא לזרז את התהליך ולהבין שמדובר בקטסטרופה.

ציפי חוטובלי: אז בוא ננסה להבין איך אנחנו מכסים שני שליש מההורים שעוד אין להם דרגה, ולכן הם משלמים תשלומי יתר.

שרון קדמי: במהלך חודש מרץ אני מקווה ומאמין שכל הדרגות יינתנו וכל ההורים יקבלו את כל דרגותיהם, כשהמטרה לשנה הבאה שוב, במהלך חודש ספטמבר, כל ההורים יקבלו את הדרגות.

ציפי חוטובלי: אתה רוצה להתחייב לנו כאן.

ציפי חוטובלי: .

שרון קדמי: לא, אני לא רוצה להתחייב.

שרון קדמי: אני רוצה לומר לך- - -

ציפי חוטובלי: ההתחייבות היא פשוטה, שההורים באמת המסורים האלה שמגיעים מדי שבוע, שבחודש מרץ...

ציפי חוטובלי: בחישוב שלי זה עוד פחות משבועיים.

שרון קדמי: במהלך חודש מרץ.

שרון קדמי: מרץ, יש לו 31 ימים.

ציפי חוטובלי: אני אתן לך חודש וחצי.

ציפי חוטובלי: שתוך חודש וחצי, שההורים האלה כאן יקבלו החזר על כל תשלומי היתר.

שרון קדמי: לא אמרתי החזר.

שרון קדמי: אמרתי יקבלו דרגות.

שרון קדמי: אני שוב אומר, במהלך חודש מרץ, המטרה שלנו זה לתת את כל הדרגות.

שרון קדמי: ב-8 במרץ אם אני לא טועה, נקבל כבר את כל המספרים והדו"חות לגבי ההתקזזויות ונתחיל לעבוד על הקיזוזים מול כל הארגונים.

שרון קדמי: לצערי, אני לא יודע חוקית לעבוד מול הורה.

שרון קדמי: אני עובד מול ארגון או מול עירייה.

ציפי חוטובלי: אנחנו יכולים לסייע לך חוקית.

ציפי חוטובלי: אם אתה רוצה סיוע חוקי.

שרון קדמי: אני אשמח שתעזרו לי ואני אבוא אליכם כדי שתעזרו לי.

שרון קדמי: אנחנו בימים אלה, וזה חדש, זה החלטה  של שר התמ"ת החדש, משבוע שעבר נכנסים לבחינה מחודשת של כל מנגנון ההתקשרות שלנו מול ההורים והארגונים.

שרון קדמי: אנחנו חושבים שאנחנו צריכים לעבוד מול ההורים ולא מול הארגונים.

ציפי חוטובלי: זה משפט חשוב מה שנאמר כאן.

ציפי חוטובלי: אתה רוצה למעשה לתת החזרים.

שרון קדמי: אני לא רוצה לתת החזרים.

ציפי חוטובלי: צריך.

שרון קדמי: העולם מתחלק לשניים מבחינתי: השנה הזו, שהיא מבחינתי תקלה, ושנה הבאה שהיא אמורה להיות מצב קבוע, שפיר וטוב לכולם.

שרון קדמי: גם לנו כממשלה, גם לארגונים כארגונים, גם להורים כהורים וגם לכם ככנסת.

שרון קדמי: אנחנו לא צריכים לקיים בשנה הבאה דיון כזה.

שרון קדמי: בטוח נקיים דיונים אחרים.

שרון קדמי: מה שאני אומר זה דבר כזה.

שרון קדמי: אנחנו כממשלה, כמשרד תמ"ת נרצה לעבוד מול ההורה.

שרון קדמי: זאת אומרת, תהיה אמא או אבא שתיקבע לה דרגת זכאות, בין 3,4 ו-12, והדרגה הזו שקולה לסבסוד של 1,500 שקלים, סתם אני זורק מספר.

שרון קדמי: אותו הורה יקבל ואוצ'ר, שהוארצ'ר הזה נושא מחיר דרגה.

שרון קדמי: עם הואוצ'ר הוא ילך לארגון, למשפחתון, לאן שהוא ירצה, מוכר כמובן על ידי התמ"ת וישים שם את הילד שלו, וההתקשרות וההתחברות תהיה בין המשרד להורה, והארגון יהיה בעצם זה שמתפעל את המערכת.

ציפי חוטובלי: אני חושבת שמה שמעניין את רוב ההורים היום, זה מתי הם יקבלו דרגה, בעיקר מתי הם יקבלו החזר.

ציפי חוטובלי: בוא נדבר על נושא ההחזרים.

שרון קדמי: יפה.

שרון קדמי: לגבי ההחזרים כמו שאמרתי, ב-8 במרץ אם אני לא טועה, נתחיל להחזיר.

שרון קדמי: אנחנו נתחיל להתקזז מול הארגונים או מול העיריות, מי שתפעל את המשפחתונים.

נינה קליין: איך עד ה-8 למרץ אם אתה אומר שרק בסוף מרץ אתם תסיימו את הבדיקה?

שרון קדמי: זה נכון שיהיה איזה שהוא מצב של חפיפה.

שרון קדמי: אנחנו לא נחכה עד להשלמת ההכרה כדי להתחיל בקיזוזים.

שרון קדמי: אני אתחיל בקיזוזים כבר ממרץ.

שרון קדמי: במרץ לפחות יהיו לי, אם אני מסתכל על המספרים, 26.

שרון קדמי: אני מניח שנהיה ב-40-50 אלף דרגות.

שרון קדמי: 50 אלף דרגות, אני יודע להתקזז בלי לחכות לסוף החודש.

שרון קדמי: אז נכון שתהיה איזה שהיא חפיפה.

שרון קדמי: אני לא יודע להגיד לכם מתי נסיים עם ההחזרים.

שרון קדמי: אני יודע מתי אנחנו נתחיל.

שרון קדמי: עכשיו לגבי ההערה שלך, מכובדי חבר הכנסת מקלב, על להיות לא חשוף.

שרון קדמי: אני לא יודע מה ה-200 מיליון שקלים בשבילך, אבל בשבילי 200 מיליון שקלים בלי ערבויות, בלי בטחונות, זה חשיפה אדירה, וההנחיה שלי לחשב שלי הייתה מאוד ברורה.

שרון קדמי: אתה לא נותן דרגות ביניים, אתה נותן מקדמות עד שהמערכת לא מסיימת לקלוט את כולם, ולא מעניין אותי חשב כללי.

שרון קדמי: לא מעניין אותי משרד האוצר.

שרון קדמי: אני אהיה חשוף כל חודש בעוד 40 מיליון שקל.

אורי מקלב: על חשבון ההורים?

שרון קדמי: לא. מה זה על חשבון ההורים?

שרון קדמי: אני נותן מקדמות.

אורי מקלב: אתה נתת דרגות פחותות לאנשים, בשתי דרגות פחות כדי שהם, אולי יתברר בבדיקה השנייה עכשיו שיש להם דרגה יותר גבוהה, אז בינתיים שהם יקחו.

אורי מקלב: אני לא לוקח שום סיכון.

שרון קדמי: 200 מיליון שקלים זה לא לקחת סיכון?

אורי מקלב: ה-10,000 שלו יותר חשובים לי.

שרון קדמי: אני מסביר דבר מאוד פשוט.

שרון קדמי: אני משלם מקדמות לארגונים על מנת שיוכלו לתת להורים הקיימים, לא החדשים, אפשרות לקבל דרגת זכאות, לפחות 2. זה בעצם מרווח הבטיחות.

שרון קדמי: כל הכספים שצריכים להיות מוחזרים להורים, יוחזרו עד השקל האחרון, שלא יהיה ספק.

ציפי חוטובלי: אנחנו רוצים לקבל תשובה לגבי ההחזרים.

שרון קדמי: מה שאמרתי, ב-8 למרץ נתחיל בהחזרים.

שרון קדמי: מתי זה יושלם, תמי, אנחנו יודעים להגיד מתי יושלם הליך ההחזרים?

תמר אלמוג: כל חודש כשנקבעות הדרגות, אז ממילא גם התשלום לארגונים הוא בהתאם לאותן דרגות, והארגונים מחויבים לעשות את הקיזוז באותו חודש.

ציפי חוטובלי: בוא ניקח רגע את המקרה של אלכס.

ציפי חוטובלי: אלכס, אתם אומרים שהוא זכאי הרי להחזר.

ציפי חוטובלי: איך יעבוד ההחזר איתו?

ציפי חוטובלי: אני רוצה שניקח מקרה פרטני ותגידו לי איך זה יעבוד?

ציפי חוטובלי: הרי אתם מדברים על קיזוזים מול הארגון.

ציפי חוטובלי: אין קיזוז.

ציפי חוטובלי: המטפלת של הילד שלו לא מקבלת כרגע החזרים.

ציפי חוטובלי: איך זה יעבוד מול אלכס?

ציפי חוטובלי: תסבירי.

תמר אלמוג: אני הסברתי את הדבר הזה ואני אסביר אותו שוב כאן.

תמר אלמוג: המטפלת שלו היא לא מטפלת פרטית, היא מטפלת שנמצאת בהסדר הפעלה מול המשרד, מול העירייה.

תמר אלמוג: היא חתומה על חוזה מול הרשות המקומית, שזה במקרה עיריית ירושלים, ובחוזה הזה שבינה לבין העירייה, כתוב גם כל ההסדר הכספי, מתי העירייה מחזירה לה את הכסף.

תמר אלמוג: מה שאני הסברתי לאדון הזה כשהוא דיבר איתי אישית, אמרתי לו, אתה תדאג לעצמך.

תמר אלמוג: אם המטפלת, יש לה בעיה, יש לה את העירייה, ואם יש עוד בעיה, היא יכולה להתלונן גם אצלנו ואנחנו נבדוק.

תמר אלמוג: מה שאמורה לעשות העירייה, זה כשהיא מקבלת מאיתנו את התשלום בגין ההחזר הכספי עבור הדרגה שנקבעה לו רטרואקטיבית מספטמבר, היא אמורה לתת את ההחזר הזה במלואו למטפלת באותו החודש, כמה ימים לאחר שהמשרד מעביר לה את הכסף.

יוליה שמאלוב-ברקוביץ: אני רוצה לשאול בקשה.

יוליה שמאלוב-ברקוביץ: אדוני המנכ"ל, אתה אומר שזה הרבה מאוד טופסולוגיה.

יוליה שמאלוב-ברקוביץ: תסביר לי בקשה למה צריך להגיע למצב שצריך הרבה טופסולוגיה?

יוליה שמאלוב-ברקוביץ: למה אי אפשר להתחיל.

יוליה שמאלוב-ברקוביץ: אתם בונים מערכת חדשה.

יוליה שמאלוב-ברקוביץ: החוסר אמון הזה באזרח, הוא שגורם לכל כך הרבה בעיות, כי בעצם כשבא בנאדם ואומר ששכרו.

יוליה שמאלוב-ברקוביץ: . הגיע בנאדם, טופס אחד מאוד פשוט.

יוליה שמאלוב-ברקוביץ: השכר שהוא מרוויח כך, מספר ילדים כך, גר פה, גר שם, נגמר הסיפור.

יוליה שמאלוב-ברקוביץ: למה הרבה טופסולוגיה?

יוליה שמאלוב-ברקוביץ: תסבירו לי את זה פעם אחת ולתמיד, שאני אבין, כי אני חושבת שמה שאנחנו צריכים לעשות, זה לשנות את הגישה, לשנות את האטמוספרה.

יוליה שמאלוב-ברקוביץ: בוא עם איזה שהם חוקים שאומרים שבמידה והוא שיקר, הוא משלם קנס כבד מאוד, אבל מלכתחילה להאמין לבנאדם.

יוליה שמאלוב-ברקוביץ: למה הרבה טופסולוגיה?

יוליה שמאלוב-ברקוביץ: תסבירו לי.

יוליה שמאלוב-ברקוביץ: אני לא מבינה את זה, כל פעם בישיבה אחר.

שלמה מולה: אני רוצה לשאול אותך.

שלמה מולה: למה אתם לא הולכים על פי השיטה, ש....

שלמה מולה: מתן שירות של סל קליטה?

שלמה מולה: אני אנסה להסביר.

שלמה מולה: משרד הקליטה נותן היום לעולה שמגיע לשדה התעופה, פותח לו מערכת ביצועית שהיא האדם שמגיע לשדה התעופה, מקבל תשלום מסוים, נניח של כסף.

שלמה מולה: זאת אומרת המשפחה הזאת על פי הרכבה.

שלמה מולה: היא מקבלת כל חודש כסף לחשבון בנק שלה.

שלמה מולה: מה שקורה, משדה התעופה אדוני פלוני הולך לחיפה, ללשכה בחיפה.

שלמה מולה: בלשכה בחיפה, .....

שלמה מולה: של הלשכה בחיפה, האיש הזה בתוך 15 ימים מקבל את הכסף שלו.

שלמה מולה: זאת אומרת, הכלל הזה, למה הוא לא יכול להיות גם כמו במעונות?

שרון קדמי: זה בדיוק מודל הואצ'רים שדיברתי עליו.

שלמה מולה: אני רוצה להסביר לך.

שלמה מולה: השיטה הזאת של משרד הקליטה, היא גם במידה רבה, אתה לא תהיה מנהל ריכוזי.

שלמה מולה: אתה צריך להיות מנהל שהוא סומך גם על המחוזות ועל הסניפים של התמ"ת שלך.

שלמה מולה: זאת אומרת, זו צריכה להיות השיטה.

שלמה מולה: אם אתה לוקח את כל הטפסים, מרכז אותם באיזה טופס בירושלים, אתה תומך על גברת תמר אלמוג, שיש לי הערכה רבה אליה, שהיא, הכול התרכז אצלה.

שלמה מולה: רק הפידבקים יגיעו משם.

שלמה מולה: זאת אומרת, אתה מסרבל את כל המערכת.

שלמה מולה: אבל אם אתה בונה מערכת מחשוב שיש לך בוא נגיד 10 סניפים, 5 סניפים, אני לא יודע, ואז אתה מייצר, בצד אחד אתה מסמיך.

שלמה מולה: . דרך אגב בכל לשכה במשרד הקליטה יש אדם מוסמך מבין כל העובדים.

שלמה מולה: לא שאתה מייצר עובד חדש.

שלמה מולה: תראה מה אתה אומר לנו עכשיו.

שלמה מולה: אתה אומר לי עכשיו, אני רוצה לקלוט את כל הטפסים.

שלמה מולה: יש לי ברירת מחדל.

שלמה מולה: אני נותן דרגה אולי לא נכון, דרגה 12.

שלמה מולה: אתה מסרבל את כל המערכת שלך, אבל בסופו של יום האזרח לא מקבל את התשלום.

שלמה מולה: אני מבטיח לך, גם אחרי דצמבר, יהיה איקס אנשים, לא יראו את הכסף.

שלמה מולה: אתה מגיע לספטמבר.

שלמה מולה: אז מה, תיתן להם על חשבון שנה שעברה?

שלמה מולה: זאת אומרת, סיבכתם את המערכת.

שלמה מולה: אני יכול להבין את הרציונל שלכם.

שלמה מולה: רציתם להתייעל, רציתם להשתמש במערכת המחשוב?

שלמה מולה: זה בסדר, אבל תענה לי בבקשה למה אתם לא נוהגים בצורה של ביזור סמכויות במקום ריכוז?

אורי מקלב: מדובר ב-130,000 משפחות.

ציפי חוטובלי: רגע, 130,000 שמתוכם?

אורי מקלב: יש שליש חדשים.

שרון קדמי: טוב, אני אמשיך ואני כמובן אתייחס לשאלות שלכם.

שרון קדמי: לגבי ההוראה לכאורה שיצאה על דרגות ביניים.

שרון קדמי: משרד התמ"ת לא הוציא שום הוראה בשום שלב על ביטול דרגות הביניים.

שרון קדמי: מי שהוציא את זה, הוציא את זה על דעת עצמו.

שרון קדמי: חד וחלק.

שרון קדמי: אתם מקבלים את זה מהגורם המוסמך ביותר.

שרון קדמי: ארגון שהוציא או הודיע על ביטול דרגות הביניים, לא על דעת מנכ"ל משרד התמ"ת.

שרון קדמי: נקודה.

שרון קדמי: סוף פסוק.

שרון קדמי: דרגות הביניים ימשכו.

שרון קדמי: נגמר הויכוח.

ציפי חוטובלי: רק תזכור את דרגות הביניים עצמן, הן דרגות שהן לא משקפות את מה שההורים צריכים לקבל.

אורי מקלב: אנחנו אבל גם שואלים בהתאמה, מה עם אלה שקבעו להם דרגה 12?

אורי מקלב: אני אתן לך דוגמא של מכתב ששלחה הנהלת מעון להורה: "בבדיקה שנעשתה מול משרד התמ"ת, התברר לנו כי ילדכם (שם) נקלט במערכת בדרגה מלאה, דרגה 12", כלומר ללא הנחה.

אורי מקלב: "בזה הננו להודיעכם כי בתאריך 10/3 תיגבה מכם בהוראת קבע הדרגה המלאה, דהיינו תעריף פעוט, 1,703 שקלים ותעריף תינוק, 2,238 שקלים.

אורי מקלב: מתאריך 10/4 נאלץ לגבות רטרואקטיבית את הפרשי הסכום ששילמתם החל מספטמבר 2010 עד לקבלת דרגה עדכנית".

אורי מקלב: כשאותו הורה אומר לנו שהדרגה שנקבעה לו היא דרגה שנקבעה לו בטעות.

אורי מקלב: הוא היה צריך להשלים מסמך.

אורי מקלב: עכשיו אנחנו צריכים גם להבין.

אורי מקלב: אותה מערכת שלכם שהיא רואה ובודקת, והיא לא  קבעה אמיתית של 12, אלא קבעה דרגה בגלל חוסר מסמך, מדוע באמת צריך להיקבע לו דרגה 12?

אורי מקלב: תשאירו אותו ביניים, אל תיתנו לו דרגה.

ציפי חוטובלי: והטעות נגררת בעצם.

אורי מקלב: תגיד לנו יום שאנחנו בתאריך זה כבר עשינו כך וכך טפסים.

אורי מקלב: תגיד, המערכת יודעת שעדיין לא נקבעה דרגה, אלא בגלל שחסר מסמך.

אורי מקלב: תראה מה גורם מכתב כזה פשוט להורה, למערכת, למעון, לקבוע שנקבעה לו כבר דרגה 12.

אורי מקלב: מי יודע למה עכשיו?

אורי מקלב: תבין מה עובר גם הורה שקיבל דרגה 12?

אורי מקלב: היום מודיעים לו דבר כזה.

אורי מקלב: הוא לא יכול גם לברר.

אורי מקלב: אין לו מוקד.

אורי מקלב: מה חושב אבא?

אורי מקלב: אני כן חי את ההורים שפתאום נופל להם דרגה 12, איזה מתח הם נמצאים.

אורי מקלב: הם לא יודעים מה נפל עליהם.

אורי מקלב: מה, אני אשלם?

אורי מקלב: אז אני אמשיך?

אורי מקלב: אולי אני אוציא את הילדה, את הילד?

אורי מקלב: אני עכשיו אהיה בעל חוב של כל כך הרבה כסף.

אורי מקלב: הוא לא יודע...

אורי מקלב: חוסר אונים.

אורי מקלב: אין לו עם מי לדבר.

ציפי חוטובלי: יש כאן מקרה נוסף.

ציפי חוטובלי: "ביתנו, כך וכך, הולכת למשפחתון, נמצא במרכז תל אביב.

ציפי חוטובלי: שלחנו בתחילת ינואר את כל המסמכים בדואר רשום.

ציפי חוטובלי: ביום חמישי שעבר סוף סוף קיבלנו דרגה, אולם לדאבוננו נפלה טעות, כך שנקבעה לנו דרגה 12, תשלום מרבי".

ציפי חוטובלי: דרגה 12 זה אומר שהם לא זכאים להנחה.

ציפי חוטובלי: "ביום ראשון שוחחתי טלפונית עם מוקד הפניות.

ציפי חוטובלי: נמסר לי שעלי להעביר מסמכים נוספים לביטוח הלאומי.

ציפי חוטובלי: פקססתי את המסמכים, אולם מאז טרם יצאו עימי קשר ואף לא קיבלתי אישור או אסמכתא שהפקס התקבל.

ציפי חוטובלי: לצערי הרב מוקד הפניות אינו פועל.

ציפי חוטובלי: שומעים הודעה מוקלטת שמפנה למוקד התמ"ת.

ציפי חוטובלי: מספר הטלפון שלו לא נאמר בהודעה".

ציפי חוטובלי: במילים אחרות, ברגע מסוים נטרקה הדלת בפני אותם פונים.

אורי מקלב: וזה ברור שזה לא מעון אחד.

אורי מקלב: זה לא הנהלה של מעון אחד.

אורי מקלב: זה כל ההנהלות של כל המעונות.

אורי מקלב: אני קיבלתי כאן שני סוגי מעונות שונים בבעלות אחרת, אז כנראה מישהו אמר את זה.

אורי מקלב: אני לא שאלתי אותם אם הם קיבלו את זה בכתב או לא בכתב, אבל הם אומרים אותו דבר.

אורי מקלב: הנהלת המעון מודיעה לנו שהחל מחודש מרץ, לא יעברו אליה מקדמות בגין ילדים שלא קיבלו את ההודעה, וממילא הם....

אורי מקלב: ואלה שקיבלו או שקיבלו דרגה 12, ממילא כל התהליך...

אורי מקלב: הוא אומר, אנחנו לא נוכל בשום אופן לעמוד בתשלומים אלו.

אורי מקלב: ניסינו לפנות ולבקר את מקור התקלה, לתקן את הטעון תיקון, מה אנחנו צריכים...

אורי מקלב: כידוע לך, המוקד הטלפוני סגור.

אורי מקלב: ישנם הורים שכבר יודעים כמה שבועות על תיקון...

אורי מקלב: שלחו שוב ושוב את הטפסים, ובכל זאת טרם תוקנה הדרגה.

אורי מקלב: כך שגם הם יאלצו לשלם את המחיר המלא.

אורי מקלב: לטרטר את ההורים.

אורי מקלב: אני רק רוצה שתבין, אנחנו מבינים שהתהליך החדש נמשך הרבה מעבר למצופה.

אורי מקלב: מבינים את זה, ונתקל בהרבה מאוד בעיות.

ציפי חוטובלי: אבל ארגון טוב היה צריך לקחת את זה על גביו, ולא על גבי ההורים.

שרון קדמי: אני חוזר למען הסר כל ספק.

שרון קדמי: משרד התמ"ת ימשיך לשלם מקדמות עד לקליטת הדרגה האחרונה במערכת.

שרון קדמי: אני לא יכול להיות יותר ברור מזה.

שרון קדמי: אני לא יכול להסביר דברים שנכתבו על ידי מישהו.

שרון קדמי: לא יכול.

שרון קדמי: אני יודע מה אני החלטתי.

שרון קדמי: לא הארגונים קובעים, אני קובע.

שרון קדמי: אני אשמח לקבל מסמך רשמי של משרד התמ"ת, שמודיע שאין מקדמות.

ציפי חוטובלי: "יפסיקו את המקדמות".

שרון קדמי: אני רוצה לראות את המכתב.

ציפי חוטובלי: בבקשה.

ציפי חוטובלי: מה שכתוב כאן, זה שהחל מחודש פברואר המשרד ישלם לפי הדרגות שייקלטו במערכת בפועל.

ציפי חוטובלי: זאת אומרת, בלי דרגות ביניים.

יוליה שמאלוב-ברקוביץ: הנה, יש כאן מכתב תיקון, וזה את חתומה עליו, גבירתי היקרה.

יוליה שמאלוב-ברקוביץ: את לא יודעת על מה את חותמת?

תמר אלמוג: אז המכתב תיקון אומר שמשלמים את המקדמות.

ציפי חוטובלי: יש לי רק הערה אחת לגבי הנקודה שאמרת, שיש דברים שאתה מחליט וכו'.

ציפי חוטובלי: כל הוועדה הזאת נוצרה בגלל הפער בין ההחלטות כביכול על הכוונות הטבות, ליישום.

ציפי חוטובלי: אנחנו כאן מנסים לגשר על הפער הזה.

שרון קדמי: אני אומר שוב.

שרון קדמי: לא מעניין אותי מכתב כזה או אחר.

שרון קדמי: ההחלטה היא ברורה וחד משמעית.

שרון קדמי: מקדמות יינתנו עד לקליטת הדרגה האחרונה במערכת, גם אם זה יהיה ה-31 או ה-30 ביוני, ואחרי.

שרון קדמי: יותר ברור מזה אני לא יכול להיות.

שרון קדמי: אנחנו נוציא הבהרה למען הסר כל ספק.

שרון קדמי: לגבי הטענה שנשמעה מפה, אני לא זוכר ממי, על זה שהארגונים צריכים לקבל מידע מהתמ"ת.

שרון קדמי: לכל הארגונים יש גישה וסיסמא לדו"חות הכספיים.

ציפי חוטובלי: לפני שאתה עובר לארגונים, אני רוצה לשאול אותך.

ציפי חוטובלי: כשמדובר באותם מקרים שהורה עבר את כל תהליך הפרוצדורה ונקבעה לו דרגה 12, ואין לו עם מי לדבר.

ציפי חוטובלי: אין מענה טלפוני.

תמר אלמוג: גבירתי, דווקא לגבי הנקודה הזאת ביקשתי להתייחס.

תמר אלמוג: איך שקיבלנו את המידע הראשוני, שבאמת במערכת נקלטו מספר הורים עם דרגה 12, היה ברור לנו.

תמר אלמוג: .

ציפי חוטובלי: לא מספר הורים, מספר גדול של אלפי הורים.

תמר אלמוג: 30 אחוז מהילדים היו בדרגה 12.

תמר אלמוג: קודם כל 20 אחו בסטטיסטית, הם לא זכאים לדרגה 12, בוא נעשה סדר.

תמר אלמוג: נניח שמתוך ה-30 אחוז עדיין 20 אחוז זה היה שגוי, מה שביקשנו, מערכת המיכון מעבירה מדי יום ביומו קובץ נתונים של הילדים האלה למחוזות האגף.

תמר אלמוג: יש לי עובדות שעוסקות רק בזה.

תמר אלמוג: בקובץ הזה מופיע ככה: תעודת זהות של הילד, שם הילד, הדרגה שנקבעה לו, השם של האמא והטלפון שלה, והסיבה.

תמר אלמוג: העובדת נכנסת למערכת, מזהה את הסיבה.

תמר אלמוג: היא מתקשרת טלפונית לאמא, אומרת לה תשמעי, יש לך דרגה 12 כי חסר לך מסמך.

תמר אלמוג: היא מתקשרת לאמא.

תמר אלמוג: הפניות האלה מגיעות גם ללשכת מנכ"ל, גם ללשכת שר.

תמר אלמוג: מרכזים את כל הפניות, מביאים אותם אלינו ואנחנו מתקשרים לכל ההורים, מודיעים להם.

תמר אלמוג: נותנים להם מספר פקס או מייל.

תמר אלמוג: אומרים להם, תשלימו.

תמר אלמוג: כשההורה משלים, הדרגות האלה מתעדכנות.

תמר אלמוג: אנחנו יכולים לתת לכם נתונים, כמה דרגות 12 כבר התעדכנו.

שמחה סעידי: זה לא קיים בשטח.

שמחה סעידי: בשום פנים ואופן הורים לא מקבלים מכתב ולא טלפון.

תמר אלמוג: את מערערת על דברים שאנחנו אומרים לך שאנחנו עושים במשרד?

תמר אלמוג: את מוזמנת לבוא עכשיו מהכנסת, לשבת איתנו שעתיים במוקד פניות ציבור של המשרד.

אורי מקלב: רבותיי, זה לא ויכוח על העובדות עכשיו.

אורי מקלב: אבל עדיין לא ענית על השאלה מדוע נקבע להורים שחסר מסמך, מדוע נקבע להם דרגה 12 ולמה אתם לא משאירים אותם עדיין שגויים ולא ברורים?

אורי מקלב: השאלה המרכזית, היא תמנע את כל הבעיה.

אורי מקלב: אנחנו הרי יודעים, ואני מבטיח לך נאמנה אדוני המנכ"ל, שאני לא אבוא לך בטענות, שהתהליך הזה של הקליטה ושל היישום ייקח יותר ממרץ ויותר מאפריל, יותר ממאי, יותר מיוני.

אורי מקלב: לנו כן יש ניסיון כוועדה במערכות אחרות, שכמה זמן, שנים זה לוקח.

אורי מקלב: לכן הייתה בקשה של היו"ר, עד שנגמור את זה, הרי בזמן הזה אתם כבר רציתם להתחיל כבר בדרגות.

אורי מקלב: להשאיר את הדרגות האלה לשנה הבאה, גם קצת להורים, שלא יעברו את מה שעברו.

אורי מקלב: הורה שירצה לערער על הדרגה שלו בגלל שהשתנו הדברים, הוא מרוויח פחות, יהיה לו יותר אפשרות לערער.

אורי מקלב: אבל זה באמת לא חשוב.

אורי מקלב: זה היה משהו שאנחנו הרגשנו, איזה מסר של התמ"ת להורים, קצת להוריד את...

אורי מקלב: שאנחנו עושים ככל יכולתנו.

אורי מקלב: . מקסימום אנחנו לא בסדר, אנחנו נותנים.

אורי מקלב: חברת טלפון, כשבזק נתנה השבוע שיחות ל-1,000 דקות בחינם, קצת הורידה.

אורי מקלב: . תרגיל ביחסי ציבור.

אורי מקלב: היא חברה פרטית, היא ידעה מה צריך לעשות.

אורי מקלב: סלקום אומרת, אני נותנת ככה וככה.

אורי מקלב: יגיד התמ"ת, אני לא יכול להחזיר לכם כסף.

אורי מקלב: אנחנו הרי יודעים, אני כבר יודע מה שאתה אומר.

אורי מקלב: . שיש לי קשיים בלהחזיר כספים, מזומנים.

אורי מקלב: אני, יש לי קשיים ואני לא אוכל לעזור ואנחנו יודעים מה המשמעות.

אורי מקלב: נתנו כמה דברים, עצות למשרד.

ציפי חוטובלי: עדיין לא קיבלנו תשובה, איך יוחזר הכסף?

ציפי חוטובלי: איך יוחזר הכסף?

שרון קדמי: דרך הארגונים.

שרון קדמי: אני לא יודע להתקשר עם הורה.

שרון קדמי: אין מערכים יחסים ביני לבין ההורה.

ציפי חוטובלי: לפי שיטתך, מתי אתה תעביר כסף לארגונים כדי שהם יוכלו.

ציפי חוטובלי: .?

שרון קדמי: החל מה-8 במרץ.

ציפי חוטובלי: החל מה-8 במרץ, מה הסכום שתעביר?

שרון קדמי: אנחנו נתחיל להעביר את כל הכספים.

שרון קדמי: אני לא יודע להגיד לך, כי אני לא יודע מה הסכום כרגע.

שרון קדמי: כל מה שיידרש, יוחזר, החל מה-8 במרץ.

אורי מקלב: אומר המנכ"ל, קודם כל אני לא אפסיק את המקדמות, ככה שאין חשש.

אורי מקלב: אנחנו הרי יודעים שאנחנו כבר גובים ב-10 למרץ.

אורי מקלב: ככה המפעילים ענו להורים, ואנחנו ניתן רק ב-8, אז זה לא יעבוד.

אורי מקלב: לכן אתה אומר קודם כל באופן ברור, המקדמות ימשיכו להתקבל.

אורי מקלב: אתם תקבלו כולכם גם ב-8, גם ב-8 לחודש או מתי שאתם מקבלים את המקדמות.

אורי מקלב: תמשיכו לקבל כמו שהיה.

אורי מקלב: ממילא ההורה צריך לשלם כמו שגם אחד שלא נקבעה לו דרגה, צריך לשלם כפי שהדרגה שהייתה לו, כפי שעד היום.

אורי מקלב: כך שאנחנו לא מרחיבים את הפערים.

אורי מקלב: מעבר לזה, תתחילו גם לקבל מה-10 למרץ, תתחילו לקבל גם החזרים.

אורי מקלב: הרשות אמורה לקבל את הכסף עבורך.

אורי מקלב: היא אמורה לקבל 10,000, מר חנינה, היא אמורה לקבל 10,000 שקל ביתרת זכות עבור יעקב חנינה, והיא אמורה להעביר את זה למשפחתון.

אורי מקלב: המטפלת צריכה להחזיר לך.

אורי מקלב: אבל מה לעשות שאדון מר חנינה יודע שאת המקדמות שנתתם להם, עיריית ירושלים לצערי, לא הועבר למשפחתונים והם שילמו.

אורי מקלב: ההורים היו צריכים...

אורי מקלב: מה לעשות, אבל זה דוגמא אחת של רשות של עיר הבירה, שלא עשתה את זה.

שרון קדמי: אז אם יש בעיה שמקדמות שהועברו לרשות כזו או אחרת, או לארגון כזה או אחר, והוא לא התקזז מול ההורים, אני רוצה לדעת מזה.

אורי מקלב: תמר אלמוג יודעת מזה.

אורי מקלב: את שמעת את הדברים.

תמר אלמוג: וטיפלתי בזה מול עיריית ירושלים.

אורי מקלב: וללא תוצאות.

ציפי חוטובלי: יש כאן נציגות של העירייה.

שרון קדמי: בהקשר לשאלה של הטפסים, וזה מתחבר לסוגיה שדנתי בה עם חבר הכנסת מקלב וגם עם חברי הכנסת גפני, לגבי ויתור על סודיות.

שרון קדמי: תראו, משרד התמ"ת עובד על פי חוקים, וחוקים שקובעת בין השאר הכנסת, ואם חוקי מדינת ישראל מחייבים אותי לדרוש טפסים להורים, אני לא יכול להחליט שאני לא דורש.

שרון קדמי: אם אני מחויב לדרוש 3 תלושי שכר וטופס 106 ועוד כל מיני טפסים עם כל המספרים המוזרים שאפילו אני לא מכיר, אני מחויב.

שרון קדמי: החוק יהיה שונה, אני אפעל אחרת.

יוליה שמאלוב-ברקוביץ: הרי לטובתך כמשרד מאוד מאוד חשוב, וזה כאילו נושא נורא שולי.

יוליה שמאלוב-ברקוביץ: מה זה מעונות יום?

יוליה שמאלוב-ברקוביץ: אתם מתעסקים ברומו של עולם, ופה בסך הכול מדברים על אנשים.

שרון קדמי: נושא מעונות היום הוא אחד הנושאים המרכזיים של משרד התמ"ת.

יוליה שמאלוב-ברקוביץ: אני רוצה להגיד לך, אדוני המנכ"ל.

יוליה שמאלוב-ברקוביץ: הרי האינטרס הוא אינטרס שלכם, והשאלה שאני שואלת אותך על טופסולוגיה, אני מניחה, אמורה להעסיק אתכם כבר הרבה מאוד זמן.

יוליה שמאלוב-ברקוביץ: למה אתם לא באים עם יוזמה שבאה ואומרת מה לדעתכם צריך לעשות?

יוליה שמאלוב-ברקוביץ: אתה אמרת כרגע משהו על ויתור סודיות.

יוליה שמאלוב-ברקוביץ: כל מדינת ישראל ממוחשבת.

יוליה שמאלוב-ברקוביץ: למה את אותם הטפסים לביטוח לאומי צריך לתת פעם, למס הכנסה צריך לתת פעם שנייה, אליך פעם שלישית, למשרד התחבורה פעם רביעית.

שרון קדמי: משרד התמ"ת בהמשך לדרישה של רשות המיסים ומשרד המשפטים, ניסו להעביר למסגרת חוק ההסדרים האחרון את כל הנושא שאנחנו נוכל לחלוק מידע עם שאר רשויות הממשל: רשות המיסים, ביטוח לאומי, על מנת להימנע, חלק מהדברים הללו.

שרון קדמי: ההחלטה הזו פוצלה מחוק ההסדרים ולא אושרה.

יוליה שמאלוב-ברקוביץ: מה הטענה?

יוליה שמאלוב-ברקוביץ: מה הם טוענים?

שרון קדמי: חבר הכנסת מקלב, אתה אולי תענה יותר טוב ממני, כי אתם פשוט דרשתם שנפסיק עם זה.

אורי מקלב: הורים קיבלו בקשה לכתב ויתור סודיות, חתום על ידי עורך דין.

אורי מקלב: אנו נותנים את האפשרות לתמ"ת לקבל מכל הרשויות המוסמכות, לקבל כל מיני מסמכים עליהם.

אורי מקלב: התמ"ת גם לא אמר פעם אחת, שאם תהיה דרישה כזאת, וזה גם לא מופיע בטופס, שאתה ביקשת פחות טפסים.

אורי מקלב: שאלתה נשארת עדיין....

אורי מקלב: מכיוון שהטופס הזה היה טופס נוסף לכל הטפסים.

אורי מקלב: אנחנו הרווחנו לאור הדרישה שלנו.

אורי מקלב: היה להם טופס אחד פחות מכל הטפסים, אבל לא היה כתוב לרגע שאם היה טופס כזה, לא היו...

שרון קדמי: אז הנה, אני מתנצל ואני אומר שהטופס הזה היה מקל בצורה מהותית על מספר רב של טפסים ועל טופסולוגיה רבה, כי אני הייתי מתקשר מול רשות המיסים ומקבל מהם בדיוק כמה כסף מרוויח אותו הורה, ואני לא צריך להתקזז מול ההורה.

שרון קדמי: בצורה הכי פשוטה.

שרון קדמי: אבל הכנסת לא אישרה את זה.

שרון קדמי: הכנסת ביקשה לפצל את זה.

יוליה שמאלוב-ברקוביץ: לא, אבל אם אנחנו רוצים להחזיר את האמון אחד בשני, אז הבנאדם צריך להבין, אם הוא לא משקר, אין לו מה להסתיר.

יוליה שמאלוב-ברקוביץ: אני לא מבינה מה הבעיה.

יוליה שמאלוב-ברקוביץ: שיחתום על הטופס, אלא אם כן יש לו בראש דברים שהוא לא רוצה לעשות.

יוליה שמאלוב-ברקוביץ: אם הוא מאמין, שיבוא יגיד בקשה, לך תראה מה אני מרוויח.

יוליה שמאלוב-ברקוביץ: זה היה פותר את הבעיות לא רק פה.

יוליה שמאלוב-ברקוביץ: זה היה פותר 70 אחוז מהבעיות במדינת ישראל, אם האזרח היה בא ואומר, בבקשה, קח אותי מה שנקרא, אני לא מפחד, ואם תתפוס אותי, תכניס ב...

יוליה שמאלוב-ברקוביץ: לא רוצה להגיד איפה.

יוליה שמאלוב-ברקוביץ: תדרוש שאני אשלם, לא יודעת מה, קנס, כמו שאמרתי קודם, פי 10, יותר מאשר כתבתי.

יוליה שמאלוב-ברקוביץ: למה האזרחים צריכים לפחד?

יוליה שמאלוב-ברקוביץ: הגיע הזמן שנעשה את זה.

אורי מקלב: גם לאחר שבודקים אותם, אנחנו ראינו את זה בביטוח לאומי שכאן מבקשים טפסים וועדות ומה לא.

אורי מקלב: מערכת שלמה של בירוקרטיה בגלל 3 אחוז שמרמים אותם.

אורי מקלב: ב-3 אחוז, במקום לטפל ב-3 אחוז, מטפלים בכל מאת האחוזים.

אורי מקלב: אבל הנושא היה אחד, האם זה חוקי הדרישה, אולי הייתה חוקית עוד לפני, אם זה טוב או לא.

אורי מקלב: הדרישה לא הייתה חוקית, וזאת התשובה הייתה של חוות דעת משפטיות.

אורי מקלב: אשר על כן מנכ"ל המשרד נתן הוראה ברורה, להפסיק עם הדרישה הזאת, משהתברר לו שזה לא חוקי.

ציפי חוטובלי: ונשארה רק השאלה, איך יקבלו את ההחזר על ההוצאות שהם שילמו על שכר טרחת עורך דין.

אורי מקלב: עכשיו, מי שמתנגד כרגע זה קודם כל הרגולטורים.

אורי מקלב: משרד המשפטים המתנגד הגדול בעניין הזה.

ציפי חוטובלי: הוא אומר שכל הורה ששילם  עוד שכר טרחת עורך דין, יכול לפנות למשרד ולקבל.

ציפי חוטובלי: .

אורי מקלב: שאלנו שאלה אחת: הטפסים שנשלחו כבר על ידי ההורים.

אורי מקלב: .

שרון קדמי: יוחזרו.

שרון קדמי: אני לא צריך אותם.

אורי מקלב: אז אנחנו שואלים, וביקשנו כבר לפני חודש שיוחזרו.

אורי מקלב: אנחנו מבקשים שתזכור בעניין הזה, יש את זה גם במכתב, שלהורים יוחזרו.

אורי מקלב: . הטופס ויתור, שיוחזר אליהם.

אורי מקלב: הטופס הזה צריך להיות בחזרה אצל ההורים.

שרון קדמי: למען הסר ספק גם כאן.

שרון קדמי: הטפסים יוחזרו, הכסף יוחזר והמועד הוארך.

שרון קדמי: אם נצטרך להאריך שוב את המועד, נאריך שוב את המועד.

שרון קדמי: אני לא צריך קופה קטנה על חשבון ההורים.

שרון קדמי: אני לא צריך את הטפסים הללו אצלי.

שרון קדמי: אין לי בהם שום שימוש.

שרון קדמי: אם הכנסת תחליט לאשר את החקיקה הזו, מצוין.

שרון קדמי: תחליט לא, גם מצוין.

שרון קדמי: אני אתמודד גם עם זה וגם עם זה.

ציפי חוטובלי: טוב.

ציפי חוטובלי: אנחנו רוצים שתחזור רגע לתשובות לשאלות המרכזיות שהועלו.

ציפי חוטובלי: יש כאן עדיין ארגוני שירצו לדבר.

שרון קדמי: אז אני לא זוכר מה לא עניתי.

ציפי חוטובלי: אנחנו רוצים לדעת הם תהיו מוכנים שתשלומי היתר האלה ישולמו בתשלומים ולא בבת אחת, שההורה ששילם פחות לא בגלל שהוא לא רצה, אלא בגלל שאתם לא קבעתם לו את הדרגה המדויקת.

ציפי חוטובלי: אנחנו רוצים את ההתחשבות שלכם בהורים האלה.

שרון קדמי: תשובה שאני לא יודע להשיב עליה, אני לא משיב עליה.

שרון קדמי: אני אבדוק ותקבלו תשובה.

שרון קדמי: אני לא יודע להגיד לך.

ציפי חוטובלי: אנחנו רוצים לשמוע כן שהמגמה תהיה התחשבות בהורים.

גלי עציון: יש איזה מדיניות של הארגונים, כי הארגונים הם בסך הכול צינור פה.

גלי עציון: אי אפשר להשאיר את הארגונים כסוג של מסבסד לפאשלות שהם לא אחראים להם, והם החומה שסופגת את כל האש.

גלי עציון: ההורים המתוסכלים לא מכירים את משרד התמ"ת, ומכירים את המפעילים.

גלי עציון: המפעילים סופגים את כל האש, כשהם לא אמורים לספוג אותה.

גלי עציון: הם גם סובלים והם בתווך.

גלי עציון: הם חוטפים גם מפה וגם מפה, ועכשיו גם יש לי איזה שהיא השערה, שמא שיחזרו ויגידו, הארגונים חופשיים לתת איזה סבסוד שהם רוצים.

גלי עציון: אז הארגונים כבר בסבסוד יתר של כל המצב.

ציפי חוטובלי: גלי, יש לכם משהו מעשי להגיד כאן למנכ"ל משרד התמ"ת?

גלי עציון: שאני חושבת שהמנכ"ל, כדאי שהוא ידאג שלפחות לגבי ההורים שצריכים להחזיר כספים, שבאמת יתנו להם איזה שהיא אפשרות פריסה, כשהיא לא נופלת על גב הארגונים.

שרון קדמי: אני אשמח לבחון את הסוגיה ולמצוא פתרון שיהיה טוב גם להורים, גם לארגונים וגם לתמ"ת.

שרון קדמי: אמרתי, אני לא יודע לייצר יש מאין.

ציפי חוטובלי: אני חושבת שנפנה אולי לנציגת עיריית ירושלים, אריאלה אשל.

ציפי חוטובלי: בבקשה, בואי תאמרי בבקשה.

אריאלה אשל: אז יש לי מספר דברים לומר.

אריאלה אשל: קודם כל בהקשר של קיזוזים.

אריאלה אשל: נכון לאתמול בשעה 12:00 בצהריים, לא הייתה שום גישה מערכתית באינטרנט לעיריית ירושלים, כדי לבדוק דרגות מעודכנות של  הורים, כך שאין שום אפשרות לקזז ולתת החזרים.

אריאלה אשל: זה חסום.

אריאלה אשל: עד אתמול בשעה 12:00.

שרון קדמי: רק אתמול?

אריאלה אשל: עד אתמול.

אריאלה אשל: אני לא יודעת מה קורה היום.

אריאלה אשל: נתון שנבדק אתמול בשעה 12:00.

שרון קדמי: האם אתמול קרתה חסימה, או שהחסימה היא כל הזמן?

אריאלה אשל: מתמשכת.

שרון קדמי: הבנתי.

אריאלה אשל: עכשיו, אני רוצה לחזור כן לקביעת דרגה 12 שעלתה כאן.

אריאלה אשל: אני חושבת שיש פרט מאוד מאוד משמעותי שלא נותנים עליו את הדעת.

אריאלה אשל: כשנקבעה דרגה 12, זה או כיוון שההורים לא זכאים מבחינת אישורי הכנסה, או בגלל סיבה אחרת שלא מוסברת להורים במסמך.

אריאלה אשל: הורים אמורים להגיע למענה הטלפוני שלא עונים אליו, כדי לדעת למה הדרגה נקבעה להם, וזה הרבה יותר פשוט לרשום את זה במסמך ואז לקצר תהליך שהוא באמת, אין לו שום הצדקה.

אריאלה אשל: שיהיה רשום להורה איזה מסמך חסר, איזה נתון חסר, ואז ההורה יוכל להשלים את זה מיידית.

אריאלה אשל: אבל פה הוא גם צריך לרדוף אחרי משהו שלא עונה.

אורי מקלב: אתם כן קיבלתם את הדירוג?

אריאלה אשל: אנחנו לא.

אריאלה אשל: אין לנו שום גישה למערכת.

שרון קדמי: עיריית ירושלים פנתה למשרד התמ"ת ואמרה שאין לה גישה למערכת?

אריאלה אשל: דיברנו על זה בישיבה שלשום עם תמי, שאין לנו גישה.

שרון קדמי: שלשום פניתם שאין לכם גישה.

אריאלה אשל: לא, הייתה לנו ישיבה בנושא.

אריאלה אשל: .

שרון קדמי: מתי משרד התמ"ת ידע שאין לעיריית ירושלים גישה?

תמר אלמוג: ביום רביעי האחרון הייתי בישיבה בעיריית ירושלים.

תמר אלמוג: גם אריאלה הייתה שותפה לישיבה.

תמר אלמוג: זה היה בנושא המשפחתונים.

תמר אלמוג: לא העלו בפניי שום נושא כזה באותה הישיבה.

שרון קדמי: אני לא יודע לפתור בעיה שאני לא מכיר.

שרון קדמי: אם יש לעיריית ירושלים בעיה, אני צריך לדעת ממנה.

שרון קדמי: עכשיו אני יודע שיש בעיה.

שרון קדמי: היא תטופל.

שרון קדמי: כל רשות, גם בני ברק.

שרון קדמי: .

רחל אברהם: גם בני ברק, נאמר על ידי אחד בשם רחמים מהתמ"ת, הוא אמר לנו בפירוש, המוקדים והקודים ייתנו רק אחרי שיגמרו המקדמות, ושהתמ"ת לא ילאה אתכם בדברים.

רחל אברהם: זה התשובה של רחמים מהתמ"ת.

שרון קדמי: לצערי יש לי 1,500 עובדים.

שרון קדמי: אני לא יודע מי זה רחמים.

שרון קדמי: אני רק יודע דבר מאוד פשוט.

שרון קדמי: אני אומר דבר פשוט, עיריית בני ברק, עיריית ירושלים, כל עירייה או כל גוף שאין לו גישה, שיפנה אלי, יקבל את הגישה.

שרון קדמי: רחל, שאלת שאלה, אני משיב.

תמר אלמוג: אני יכולה להוסיף משהו, ברשותך.

תמר אלמוג: יש לנו מוקד פניות ציבור.

ציפי חוטובלי: זה לא עובד.

ציפי חוטובלי: רגע, בואו נזכור רק שהמוקד הזה.

ציפי חוטובלי: .

תמר אלמוג: לא של המוקד הזה, החיצוני.

תמר אלמוג: מוקד של המשרד.

תמר אלמוג: מוקד פניות ציבור של המשרד.

תמר אלמוג: אפשר לשלוח פקס, אפשר לדבר עם לבנה, אפשר להתקשר.

תמר אלמוג: אז מי שיש לו בעיה, הוא מתקשר, הוא אומר יש לי בעיה, אין לי מידע כזה, אין לי מידע אחר.

אריאלה אשל: אני רוצה עוד שני דברים.

אריאלה אשל: נתקלנו במצבים של משפחות שהם קיבלו עדכון על ילד אחד, ועל הילד השני לא.

אריאלה אשל: זה כאילו שיש הכנסות אחרות על כל אחד מהילדים.

אריאלה אשל: למה אין עדכון אוטומטי?

אריאלה אשל: למה זה מצריך שוב הליך מסורבל?

שרון קדמי: ילד ממשיך וילד חדש?

אריאלה אשל: שני ילדים.

אריאלה אשל: אפילו במצב של ילד ממשיך וילד חדש מאותה משפחה עם אותה רמת הכנסה שנקבעת דרגת.

אריאלה אשל: .

תמר אלמוג: אריאלה, הייתי מבקשת ומצפה שכאן תציגי מה העירייה מתכוונת לעשות עם הכסף שאנחנו הולכים להעביר לכם ב-8 לחודש.

אריאלה אשל: ברגע שתהיה גישה מערכתית, אנחנו נקזז החזרים.

תמר אלמוג: אבל זה מה שביקשנו שתדווחו.

אריאלה אשל: אבל אין לנו שום יכולת להתחבר.

תמר אלמוג: זה נפתור עכשיו אחרי הישיבה.

תמר אלמוג: אני אתן לך את היכולת.

אריאלה אשל: ברגע שתהיה דרגה, אפשר יהיה לקזז.

תמר אלמוג: בואי תגידי לנו מה תכננתם.

תמר אלמוג: אמרת שהגזברית שלכם הכינה מכתב.

תמר אלמוג: אולי תדווחי לוועדה מה הייתה הכוונה של גזברית עיריית ירושלים לעשות כדי להסדיר את הנושא מול ההורים ומול המטפלות?

אריאלה אשל: לקזז את הפרשי התשלומים.

ציפי חוטובלי: אנחנו שואלים באופן מעשי איך זה הולך לקרות?

אריאלה אשל: לקחת את הדרגה הסופית שנקבעה להם ביחס לדרגה שהם משלמים כרגע, ולקזז את ההפרש.

אורי מקלב: אתם קיבלתם מקדמות מהתמ"ת?

אריאלה אשל: אנחנו בחודש ספטמבר קיבלנו מסמך עם הנחיות שמצריכות מנגנון היערכות לכל הנושא הזה של דרגות ביניים, שעם כל הכבוד לעיריית ירושלים, אין אפשרות ביום אחד לבנות מנגנון על סמך הנחיה של משרד התמ"ת, ולכן התקבלה החלטה שילדים ממשיכים, העירייה תסבסד דרגה אחת מעל הדרגה הישנה.

אריאלה אשל: לגבי ילדים חדשים, לא היה לנו מנגנון שערוך להתחיל לקבוע דרגות חדשות.

אורי מקלב: אתם קיבלתם מקדמות גם עבור הילדים החדשים.

אורי מקלב: קיבלתם את זה, והילדים וההורים לא זכו בזה, וההורים לא היו צריכים לשלם מחיר מלא.

אריאלה אשל: כן, אבל העברת כספים בלבד אינה מאפשרת היערכות.

אריאלה אשל: .כדי לבצע את הפעולה הזאת, צריך לבנות אגף שלם נוסף בעירייה.

אריאלה אשל: מדובר באלפי הורים, ואין לנו כרגע מערך של כוח אדם שיכול לבצע את הדברים האלה.

אורי מקלב: אתם עירייה.

אורי מקלב: האזרח נמצא אצלכם.

אורי מקלב: יש לכם הרבה דרכים לתפוס אותו בצומת.

אורי מקלב: דהיינו, מה יכול לקרות שאולי אחד קיבל דרגה יותר מדי נמוכה ולא שילם את מה שמגיע לו, ואחרי זה הוא יוציא את הילד והוא יברח ולא ישלם לכם.

אורי מקלב: הסיכוי הזה של 1:100,000, צריכים כמה אלפי ילדים לשלם.

אורי מקלב: ההורים לשלם מחיר מלא במשפחתונים.

אורי מקלב: על מה אתם מדברים?

אורי מקלב: על משפחתונים.

אורי מקלב: זה גם לא רשתות.

אורי מקלב: אנחנו לא מפעילים.

אורי מקלב: יש להם אולי איזה מערכת כספית.

אורי מקלב: מדובר על אנשים פרטיים, איזה אמא או עובדת שהיא מחזיקה  5 ילדים בבית, והיא צריכה לקבל את מלוא השכר.

אורי מקלב: תראו למה אתם גרמתם.

ציפי חוטובלי: תראו, מה שהכי הטריד אותנו כשאנחנו כינסנו את הדיון הזה, זה איך להשיב להורים את הכסף.

ציפי חוטובלי: זה מה שהכי הטריד אותנו כשהתחלנו את הדיון הזה.

ציפי חוטובלי: עכשיו, יש מקדמות שיוצאות מהתמ"ת והכסף הזה, בסוף לא סוגר את המעגל ולא מגיע להורים.

ציפי חוטובלי: מה שאני שומעת כאן מעיריית ירושלים, ואני מניחה שזאת לא הרשות היחידה שככה היא נוהגת.

ציפי חוטובלי: בעצם יש כאן כשל מערכתי עמוק, אדוני המנכ"ל.

ציפי חוטובלי: אני לא יכולה לשמוע את זה.

ציפי חוטובלי: אני לא יכולה להיות במצב שבו יש כסף שמשרד התמ"ת מעביר, ואומר אני העברתי את הכסף.

ציפי חוטובלי: שההורים יתקזזו עם העירייה, וההורים בסוף לא מקבלים את הכסף.

ציפי חוטובלי: הדבר הזה הוא שערורייה.

ציפי חוטובלי: הדבר הזה הוא חוזר על עצמו בכל דיון ודיון שאנחנו מקיימים כאן.

ציפי חוטובלי: אנחנו רוצים לראות איך הכסף הזה יעבור בצורה מסודרת להורים.

ציפי חוטובלי: ההורה זה הלקוח שלך.

ציפי חוטובלי: ההורה זה הלקוח שלנו.

שרון קדמי: כנראה שעיריית ירושלים זה רשות חדשה, והיא אף פעם לא קיבלה מקדמות, והיא אף פעם לא עבדה מול משרד התמ"ת.

שרון קדמי: המערכת יחסים בין כל הרשויות, משרד התמ"ת מעביר מקדמות שנים לרשויות.

שרון קדמי: לבוא עכשיו ולהלין שאין לנו מערכת, נראה לי טיפה גלגול עיניים, מה עוד שאתם מודעים למהלך שמתבצע בחודשים האחרונים, לא מאתמול.

שרון קדמי: אבל זה אמירה מהצד.

שרון קדמי: אולי אני כנראה לא מכיר כל כך את המערכת.

ציפי חוטובלי: ובסוף החברים פה שיושבים, הם הורים.

שרון קדמי: העירייה גובה מחיר מלא.

שרון קדמי: היא מקבלת מקדמות.

שרון קדמי: פעם ראשונה שהיא מקבלת מקדמות?

ציפי חוטובלי: בקשה, רק תציגי את עצמך.

מלכה שפירא: שמי מלכה שפירא, אני בשם קבוצת הורים ממעון בירושלים.

מלכה שפירא: קיבלנו את ההודעה שהוא הקריא מקודם, חבר הכנסת מקלב, שאנחנו החל מהחודש הבא נצטרך לשלם מחיר מלא.

מלכה שפירא: בערך שליש מהילדים במעון קיבלו דרגה 12.

מלכה שפירא: האם המקדמות יהיו גם בגין דרגה 12?

שרון קדמי: המקדמות ימשיכו להיות בדיוק כמו שהיו קודם.

מלכה שפירא: לא, אתה אמרת שכל אלה שלא קיבלו דרגה, יקבלו מקדמות.

שרון קדמי: המקדמות שניתנו בדצמבר, בינואר, בפברואר יינתנו במרץ, ינתנו באפריל, יינתו כל אימת שנזדקק.

שרון קדמי: אני לא יכול להיות יותר ברור מזה.

מלכה שפירא: האם אפשר להוציא הנחיה ברורה למעונות?

שרון קדמי: יובהר למען הסר כל ספק.

שרון קדמי: גבירתי תמי אלמוג, אני מבקש עוד היום להוציא לכל הרשויות, לכל הארגונים מכתב קצר וברור שאומר שהמקדמות יינתנו עד להודעה חדשה.

מלכה שפירא: זה לא היה ברור מאליו.

שרון קדמי: עכשיו זה ברור.

ציפי חוטובלי: כל העניין הוא לכסות את כל אלה שקיבלו דרגה 12 שלא כדין.

שרון קדמי: אז אמרתי, לגבי הסוגיה הזו אמרתי שאני אתן לכם תשובה.

שרון קדמי: אני לא יודע להשיב.

שרון קדמי: לגבי המקדמות שניתנו עד עכשיו, ימשיכו להינתן.

שרון קדמי: אם ניתנו מקדמות בגין דרגות 12, הן יינתנו.

שרון קדמי: אם לא ניתנו, הן לא יינתנו.

שרון קדמי: מה מסובך?

שרון קדמי: מאוד פשוט.

ציפי חוטובלי: אם נקבעה דרגה 12 לילד שזאת לא הדרגה שלו,

שרון קדמי: ניתנה לו מקדמה קודם.

שרון קדמי: אם ניתנה לו מקדמה, כן.

שרון קדמי: לא ניתנה לו מקדמה, אז לא.

תמר אלמוג: לגבי דרגה 12, בגלל שמדובר ב-8,000 ילדים, אנחנו נעשה עד סוף החודש הזה בדיקה פרטנית ילד ילד, ניפנה להורים, נודיע להם, הם ישלימו את המסמך החסר.

תמר אלמוג: הדרגה תתעדכן.

אורי מקלב: אני לא מקבל את זה.

אורי מקלב: אנחנו, יש לנו ניסיון לא טוב.

אורי מקלב: כמו שאת אמרת שכולם.

אורי מקלב: . את כבר אמרת  ככה.

אורי מקלב: כבר כולם קיבלו טלפונים.

אורי מקלב: ואני אומר לך שלא כולם.

אורי מקלב: אני לא רוצה להתווכח איתך על אם בכלל לא קיבלו.

אורי מקלב: אני אומר לך, לא כולם קיבלו, ולא יקבלו טלפונים.

אורי מקלב: ולכן כל ההסדר הזה, שאם יגידו להם להשלים מסמכים, וכמו שמופיע לי פה שכבר שלח מסמכים, והוא לא יכול לברר אם התקבל או לא, והוא אומר שהם אומרים לו עכשיו, שלחתי ולא התקבלתי.

אורי מקלב: השאלה הפשוטה שנשאלה קודם כל, למה לקבוע להם דרגה 12?

אורי מקלב: הם עדיין בבירור.

אורי מקלב: תשאירי אותם בבירור.

תמר אלמוג: אבל המערכת מובנית ככה.

אורי מקלב: המערכת בנויה, היא תשתנה עכשיו.

אורי מקלב: על חשבון ההורים היא בנויה.

ציפי חוטובלי: תראו, רוב הטפסים עדיין לא קיבלו אצלכם סיווג.

ציפי חוטובלי: רוב הטפסים נקלטו, נמצאים באיזה שהוא שלב בין קבלה לבין קביעת דרגה.

ציפי חוטובלי: אם ההחלטה שתצא מהוועדה הזאת היום, היא שלא יתכן מצב שבו בגלל טופס חסר הדרגה שתיקבע היא דרגה 12, התקדמנו.

ציפי חוטובלי: אדוני המנכ"ל, האם אתה מוכן לתת הנחיה כאן שטפסים חסרים או ערכות רישום חסרות, לא יקבלו אוטומאטית דרגה 12, אלא יקוטלגו?

שרון קדמי: בלי בדיקה אני לא יודע להתחיל.

שרון קדמי: צריך לבדוק את זה.

ציפי חוטובלי: האם אתה שותף להיגיון לפחות?

ציפי חוטובלי: אתה יודע, אנחנו מנהלים כאן דיון על  איזה שהוא היגיון בסיסי.

שרון קדמי: יש היגיון במה שאתם אומרים, אבל בלי בדיקה  אני לא אתחייב.

יוליה שמאלוב-ברקוביץ: אבל אתה ידעת על מה הנושא.

יוליה שמאלוב-ברקוביץ: למה לא באת בדוק?

שרון קדמי: אני ידעתי על מה הנושא, אבל אני לא ידעתי שזאת תישאל.

שרון קדמי: אני מצטער שלא ידעתי את כל השאלות.

ציפי חוטובלי: בסדר.

ציפי חוטובלי: השאלה הזאת היא שאלה שמטרידה אותנו, כי אנחנו רואים שזה חוזר על עצמו.

ציפי חוטובלי: אני רוצה לשמוע את איתי סבירסקי.

איתי סבירסקי: אני מוותר כבר על זכות הדיבור.

איתי סבירסקי: הדברים כבר נאמרו.

ציפי חוטובלי: אני חושבת שהייתה לך הערה משמעותית, לא?

ציפי חוטובלי: חבל.

איתי סבירסקי: אז אם בכל זאת בכמה שניות.

איתי סבירסקי: אני חושב שאנחנו עדים כאן לאיזה שהם עיכובים מנהליים טכניים בעקבות הכנסה של מערכת מחשוב חדשה.

איתי סבירסקי: המערכת הזאת, אפשר היה להיערך אליה בזמן, להכנסה שלה באיזה שהוא מהלך ניסיוני, לעשות אותה באופן ניסיוני במקום אחד, כפיילוט, ואחרי זה להעביר אותה הלאה.

איתי סבירסקי: אנחנו כבר מכירים מספיק את הדברים האלה, ולכן אני אומר, ברגע שזה לא נעשה, אני חושב שמשרד התמ"ת צריך לקחת אחריות מלאה, לתת מימון מלא.

איתי סבירסקי: אני לא מבין את ה-90 אחוז הזה.

איתי סבירסקי: אני לא מבין למה ה-90 אחוז הזה לא 100 אחוז.

איתי סבירסקי: למי הולכים ה-10 אחוז האלה?

שרון קדמי: הם לא הולכים, הם פשוט לא יוצאים מקופת המדינה.

איתי סבירסקי: אני חושב שהסבסוד ביניים הזה לא צריך ליפול, לא על ההורים ולא על המטפלות.

איתי סבירסקי: אני שמח כאן, וזה מה שאני גם רוצה לבקש.

איתי סבירסקי: יש כאן התחייבות להמשך תשלום המקדמות, וחשוב מאוד שזה יצא בכתב כמה שיותר מהר, משום שמה שכאן נאמר זה לא מה שיורד לשטח אחרי זה ברשויות השונות, שיש לנו כמובן עיריות שונות, כל אחת עם התנאים שלה, ועמותות שונות וכו'.

איתי סבירסקי: צריך לקחת בחשבון שהמערכת הזאת, עדיין היום יש לה כל מיני תקלות.

איתי סבירסקי: יש לנו טעויות בהקלדה.

איתי סבירסקי: יש לי כאן מכתבים מהורים למטפלות, שהיה איזה טעות בהקלדה, אז הוא קיבל איזה שהוא סמל לא נכון.

דוברת: ילד שובץ למעון במקום שהוא נמצא בו.

איתי סבירסקי: יש יישובים ערביים שמדווחות לנו מטפלות שבהם עדיין לא התקבלו הערכות.

איתי סבירסקי: כלומר עדיין לא הגיעו הערכות שמאפשרות בכלל להתחיל את כל התהליך, והעברנו לגברת תמר אלמוג את הרשימה החלקית של רשויות שבהן לא התקבלו בכלל הערכות.

איתי סבירסקי: מה שאני אומר, הלוואי שהמערכת הזאת הייתה מתופעלת ומצליחה לפעול תוך 8 במרץ או כל תאריך קרוב אחר.

איתי סבירסקי: כמו שאמר חבר הכנסת מקלב, אנחנו מכירים את המציאות.

איתי סבירסקי: זה לא יהיה ככה.

איתי סבירסקי: זה גם לא יהיה ככה בעוד חודש וגם לא חודשיים.

איתי סבירסקי: לצערנו, הטעויות האלה, בגלל שהתחלנו לפעול בכל הארץ, ימשיכו, ולכן קחו משרד התמ"ת אחריות מלאה להמשך סבסוד מלא כל עוד התקלות ממשיכות.

ציפי חוטובלי: תודה רבה.

שרון קדמי: אני יכול להתייחס רגע להערה?

ציפי חוטובלי: כן, כן, אתה יכול להתייחס, במיוחד להערה של דרגה 12.

שרון קדמי: תראו, אני עוד לא בדקתי את זה, אבל מה שיכול להיות שנלך ונעשה, וזה שוב תנאים לבדיקה.

שרון קדמי: לאפשר לתת דרגה זמנית.

שרון קדמי: הדרגה הזמנית מן הסתם תסובסד.

שרון קדמי: זה לא תהיה דרגה 12, זו תהיה דרגה זמנית בהתאם למה שאנחנו מכירים.

שרון קדמי: אבל יחד עם זאת אנחנו כן נקציב סד זמן להשלמת הטפסים.

שרון קדמי: לא יכול להיות מצב שאני נותן דרגה זמנית, ושלושה חודשים אני רודף אחרי ההורה כדי להשלים את התהליך.

שרון קדמי: את זה אני אצטרך לבדוק מול המערכת אצלי בבית, במשרד התמ"ת, מול מערכת המחשוב, ותקבלו תשובה עוד היום.

יוליה שמאלוב-ברקוביץ: ומה עם אלה שכבר שילמו, שהם כבר דרגה 12?

שרון קדמי: מי שקיבל דרגה 12 ולא מגיע לו דרגה 12?

שרון קדמי: זה מה שאמרה תמר.

שרון קדמי: אנחנו נקודתית נפתור את הבעיה למי שקיבל דרגה 12 ובוודאות יודע שהוא זכאי לדרגה אחרת.

שרון קדמי: פיזית נדבר איתו, כמו שאנחנו עשינו אתמול, שלשום ובשבועות האחרונים.

ציפי חוטובלי: רגע, במילים אחרות, תבטלו את ההכוונה הגורפת של כל טופס חסר.

שרון קדמי: אנחנו ניתן דרגה זמנית.

ציפי חוטובלי: בסדר, תיתנו דרגה זמנית.

ציפי חוטובלי: בסדר.

שרון קדמי: שוב, מותנה בבדיקה.

יוליה שמאלוב-ברקוביץ: מה ההבדל בין ביניים לבין זמנית?

שרון קדמי: דרגה זמנית אני קובע נגיד לפי התנאים, דרגה 3, עד שאנחנו ממציאים את הטפסים, או דרגה 4 או דרגה 5.

ציפי חוטובלי: כן, מה שמך?

רחל שמחיוף: רחל שמחיוף מארגון בית יעקב.

ציפי חוטובלי: כן, בבקשה.

רחל שמחיוף: אני רציתי להלין על זה שלא קיבלנו עדיין קוד של סיסמא, כך שאין לנו אפשרות להיכנס לשום מערכת ממוחשבת ולגלות מה הדרגות לילדים.

שרון קדמי: פניתם אלינו?

רחל שמחיוף: פנינו מספר פעמים במיילים.

שרון קדמי: מתי?

רחל שמחיוף: החל מ-22/1 ועד להיום.

שרון קדמי: את מכירה את זה, תמי?

תמר אלמוג: למי פניתם?

רחל שמחיוף: לרחמים לוי בכתובת שהופיעה בחוזר ששלחתם.

שרון קדמי: מי זה רחמים?

תמר אלמוג: עובד שעוזר לנו במערכת.

רחל שמחיוף: אני אומרת שפניתי מספר פעמים במיילים שלא נענו.

רחל שמחיוף: לא קיבלתי שום תגובה.

רחל שמחיוף: פניתי בטלפון לגברת לבנה משולם שהפנתה אותי למשרד של גברת ליאורה כהן, וגם לשם שלחתי מיילים וגם משם לא נעניתי שום תגובה, ואני בעצם ממתינה.

רחל שמחיוף: אין לנו קוד, אין לנו דרך לגלות מי קיבל דרגה, מי לא קיבל דרגה.

ציפי חוטובלי: טוב, תודה רבה.

ציפי חוטובלי: יש כאן עוד גורמים שנרשמו ולא קיבלו זכות דיבור?

טובה עמיר: אני מסכימה על כל הדאגה לכסף של ההורים ורציתי רק לשאול אם מישהו לקח בחשבון מה יקרה שהורה קנה שירות בספטמבר, או יותר נכון במרץ כשהוא נרשם, וכבר חצי שנה אין לו דרגה והוא לא יודע כמה הוא ישלם.

טובה עמיר: מה יקרה כשהורה יחליט שלא מתאים לו, ויצא?

טובה עמיר: מישהו יפצה את המטפלת על אובדן ילד, שרוב הסיכויים שבאמצע השנה לא תימצא ילד חלופי.

טובה עמיר: מטפלת משפחתונים נושאת בכל הפאשלות.

ציפי חוטובלי: לא הבנתי את הבעיה.

טובה עמיר: לא הבנת את הבעיה?

טובה עמיר: הורה שנמצא במשפחתון, עדיין אין לו דרגה.

טובה עמיר: הוא קנה שירות בספטמבר.

טובה עמיר: לא יודע כמה ישלם עליה.

טובה עמיר: כשהוא יקבל בסופו של דבר את הדרגה והיא לא תתאים לו, הוא יכול לקחת את הילד וללכת.

טובה עמיר: מי יפצה אותי כמטפלת שאני אשאר עם 4 או  3 ילדים?

ציפי חוטובלי: יש מנגנון ממוחשב בתמ"ת.

טובה עמיר: מטפלת המשפחתון תמיד נושאת בפאשלות של ההתנהלות הלא תקינה של המשרד הזה, ואם מישהו נותן על זה את הדעת בכלל?

אורי מקלב: מה את מציעה, שהתמ"ת יסבסד?

טובה עמיר: שייקח אחריות על ההתנהלות.

אורי מקלב: אבל המשפחתונים לקחו צ'קים מההורים, נכון?

טובה עמיר: אבל מה עם אלה שבדרך כלל אומרים, תמר אומרת, תיקחו תשלום מלא.

טובה עמיר: מה עם כל האוכלוסיות שלא מסוגלים, והמטפלת סופגת, כי אחרת ההורים אומרים לה, או שתקבלי את הסכום שאני מסוגל לתת, או שאני מוציא את הילד.

אורי מקלב: את אומרת, בסופו של דבר מנהלת משפחתון שבסך הכול זה ההכנסה היחידה שלה והיא עבדה קשה, היא תמצא את עצמה שלא משולם לה.

אורי מקלב: זה עוד אחד מהדברים שהעיכוב במתן דרגות, תרשה לי אדוני המנכ"ל.

אורי מקלב: . כאן נאמר על ידי אנשי משרדך בתוך הוועדה פה, שהדרגות ניתנו בשנים עברו לא בדצמבר ובינואר, אלא בנובמבר, וזה היה רוב, רוב מקבלי הדרגות במשך השנים עד עכשיו, עד התהליך הזה.

אורי מקלב: בנובמבר היה כבר, מקסימום נובמבר, 80 אחוז או 90 אחוז כבר קיבלו דרגות.

שרון קדמי: אני שוב אומר, יש משרד תמ"ת שנותן את הדרגות.

שרון קדמי: תמי, כמה זמן את ראש האגף?

תמר אלמוג: 8 שנים.

שרון קדמי: מתי ניתנו הדרגות?

תמר אלמוג: מתי?

תמר אלמוג: במרץ.

תמר אלמוג: גם באפריל.

תמר אלמוג: הבעיה המרכזית הייתה תמיד החוסר במסמכים, שזה היה לופ בין המוקד לבין המנהלות לבין ההורים.

ציפי חוטובלי: אני רוצה שמי שעדיין לא דיבר וחשוב לו לומר כמה דברים, אז שידבר.

ציפי חוטובלי: בבקשה.

שרי שילון: אני נציבת הכבילות בנעמ"ת, וברור לי, כל הטיעונים והמענות, אנחנו שק החבטות של ההורים.

שרי שילון: אנחנו הפרונט.

שרי שילון: נינה קליין שהיא יושבת כאן, שהיא מנהלת מעון ויו"ר הוועד שלנו, תוכל להוסיף בטח סיפורים ממה אנחנו מקבלים מההורים.

שרי שילון: עד היום המערך הזה של התמ"ת לא ערוך לקבל את הפרטי מול ההורים.

שרי שילון: בשום פנים ואופן.

שרי שילון: הם לא מקבלים מענה כשאני מפנה אותם לאתר של התמ"ת ולטלפון של התמ"ת.

שרי שילון: פעם, אנחנו, זה לא היה בידנו, אבל המנהלות היו אמפתיות, עזרו להורים למלא את הטפסים, שלחו, ולכן היו טעויות, ונכון, אבל גם הערעורים באו אל המנהלת, והמנהלת הייתה תמיד כותל המזרח של ההורים, אבל היא גם הייתה עזרה להורים.

שרי שילון: היום המנהלת מנועה מהכול.

שרי שילון: היא אומרת, אתם מול התמ"ת.

שרי שילון: אבל התמ"ת לא מקבל אותם, כי הוא לא ערוך לטפל בהורים וב-150,000 אלף משפחות.

שרי שילון: הם לא ערוכים.

שרי שילון: הם לא היו ערוכים לגבייה והם לא יהיו ערוכים לכל הדברים האלה, כי אין מנגנון.

שרי שילון: הכול הסתרבל.

שרי שילון: אני מציעה קודם כל דבר אחד אופרטיבי לעכשיו לגבי הדרגות.

שרי שילון: יש דרגה שאיננה חסרה, אפילו לעצור אותה.

שרי שילון: באופן עקרוני חייבים לשלוח מכתב להורה, אתה קיבלת דרגה כזו וכזו מכיוון שחסר מסמך כזה וכזה.

שרי שילון: יש לך שבועיים, אבל להיערך שהוא באמת יוכל לשלוח, לדבר, לתקן.

שרון קדמי: זה מה שאמרתי שייעשה.

שרון קדמי: לפני 5 דקות אמרתי שזה מה שייעשה.

שרי שילון: התמ"ת ישלח מכתבים להורים?

שרון קדמי: אני אמרתי שאנחנו ניתן דרגה זמנית.

שרי שילון: אני מתכוונת לא רק שזה יהיה נקודתי להפעם כדי לסגור את כל המקרים הנוראיים האלה.

שרי שילון: שזה יהיה חלק מהמערכת, שיהיה ברור שזה מה שעושים תמיד, כל שנה.

שרון קדמי: אני אומר, לכשנשלים את כל קליטת המערכת, אני מניח שהמצב יהיה הרבה יותר קל, ונמצא פתרון לסוגיות שאת מטפלת.

שרי שילון: אתם מבינים שהחוליה שבין ההורה ובין התמ"ת, שהיא אנחנו הייתה, נעלמה לו.

שרי שילון: יש לו תהום שם.

שרי שילון: אנחנו אומרים רגע, זה לא ענייננו.

שרי שילון: אנחנו מקבלים את התלוש, את הסרט לגבייה מההורים ואנחנו מכניסים את זה למנגנון, וההורה פתאום מגלה שהוציאו לו כ-4,000 שקל מהחשבון.

שרי שילון: נינה תוכל לספר על חוויות מהשטח, רק הבוקר.

נינה קליין: העניין הוא כאן שרון, שאני מדברת אמנם, יופי שקיבלת את ההחלטה באמת להשעות את התגובה של ההורים, תגובה של הדרגה, אבל אנחנו שוכחים, וכולנו שוכחים שברגע שקבעו להם דרגה 12 בגלל חוסר מסמכים שברוב המקרים, ותרשה לי, כי אני בדקתי במו עיניי את המסמכים, ואני מנהלת די הרבה שנים, אצלכם במוקד מאבדים טפסים.

נינה קליין: פשוט מאבדים.

שרון קדמי: יכול להיות.

נינה קליין: וזה בכמויות.

נינה קליין: מקבלים, בשורה שם חסר טופס זה וזה וזה.

נינה קליין: מגיע הסרט המגנטי, דרגה 12 ב-20 אחוז.

נינה קליין: הוא קיבל מאיתנו דרגה 5, והפער שהוא צריך לשלם זה 1,000 שקל, ויש לו שני ילדים, וזה צריך להיות מספטמבר.

נינה קליין: תאמין לי, הוא צריך למכור את האוטו או לקחת הלוואה מהבנק.

נינה קליין: היום בבוקר תוך כדי הנסיעה, קראו לעובדות שלי גנבות, צעקות.

נינה קליין: לא כל מקום הוא צפון תל אביב.

נינה קליין: יש לנו מקומות שהם באמת מוכי גורל, ושאנשים שם עושים שקל לשקל, ויש הורים שבאמת קשיי יום, ופתאום בהוראת הקבע שלהם, במקום 500 שקל, הם רואים 4,000 שקל.

נינה קליין: אז כבר כמו שהוא אומר האדון הנכבד, אם השכר שלו 4,000 שקל, מה בדיוק הוא יעשה?

שרון קדמי: אבל נינה, אני אומר שוב, נתנו לזה פתרון.

שרון קדמי: ולהורים שקיבלו דרגה 12 יינתן פתרון נקודתי.

נינה קליין: תקשיב לי טוב.

נינה קליין: אתה נותן לי פתרון כאן, שאתה מעביר מכתב להורה, דע לך שחסר לך מסמך.

שרון קדמי: לא, לא.

שרון קדמי: הוא מקבל דרגה זמנית.

שרון קדמי: זה מה שאמרתי.

נינה קליין: אבל חסר לו מסמך.

ציפי חוטובלי: הוא מדרך על השינוי מעכשיו ואילך.

שרון קדמי: פלוני יקבל דרגה זמנית ובמקביל לדרגה הזמנית הוא ידע שיש לו שבוע, שבועיים, שלושה, לא יודע.

שרון קדמי: מה זה משנה?

שרון קדמי: כדי להשלים את הטפסים על מנת שהדרגה זמנית תהפוך לקבועה.

שרון קדמי: יעביר את הטפסים, תהפוך לקבוע.

נינה קליין: ולא נבטל את הסבסוד.

שרון קדמי: אני אומר שוב, הוא יקבל דרגה זמנית.

שרון קדמי: דרגה זמנית אומרת סבסוד בשיעור כזה או אחר, בהתאם לדרגה.

נינה קליין: השאלה היא מה זה הזמני?

שרון קדמי: אם הוא קיבל 5, הוא ימשיך לקבל 5. אם הוא קיבל 9, הוא ימשיך לקבל 9.

נינה קליין: אני בפועל חווה את זה.

נינה קליין: רק אני יודעת מה כולם כאן מדברים, כי אני בפועל חווה את זה יום יום.

נינה קליין: ההורים באמת, כמו שהיא אמרה, תהום.

נינה קליין: הם נתקלים בתהום.

נינה קליין: הם לא יודעים כבר את מי להאשים.

נינה קליין: הם כן מאשימים את הארגונים.

נינה קליין: אין להם מושג מי זה ולמה זה התמ"ת.

נינה קליין: אמרו לנו שישוחחו איתם בשפה זרה, ברוסית, באמהרית, בערבית.

נינה קליין: לא דובים ולא יער.

נינה קליין: מנהלות מעונות מנסות לדבר עם המוקד.

נינה קליין: אומרים לה, את מנהלת מעון, אין לנו מה לדבר איתך, וטורקות לה את הטלפון.

נינה קליין: עכשיו לאחרונה אין עם מי לדבר.

נינה קליין: אומרים לנו לפנות למשרד התמ"ת, ללבנה.

נינה קליין: אין עם מי לדבר.

נינה קליין: בקיצור, אנחנו נשארנו כולנו פעורי פה.

נינה קליין: אני קודם כל מקדמת את מה שאומר שרון קדמי.

נינה קליין: באמת צריך לקדם את השיטה.

נינה קליין: אז אני כן תומכת במה שהוא אומר.

נינה קליין: אני חושבת שצריך להתחבר בכלל לביטוח לאומי.

נינה קליין: יש להם שם גם את כל הנתונים.

נינה קליין: יש להם שם את מערכת המחשוב.

נינה קליין: אפשר לדלות משם את כל מה שצריך.

נינה קליין: היום כשהולכים למערכת הואצ'רים, אין יותר פשוט ללכת לזה.

נינה קליין: ליבי, ליבי ואני אגיד לך ממה אנחנו מפחדים?

נינה קליין: אתה אומר שאתה עד סוף מרץ הולך לסיים את הקליטה.

נינה קליין: אני רוצה להאמין, כי חודשיים זה שההורים שולחים ואתם קלטתם 35 אחוז מכמות הטפסים, שזה לא 25.

נינה קליין: לדעתי אתם הרבה פחות.

נינה קליין: אני לא יודעת איך תקלטו את ה-100 אחוז וכמה טעויות, לא 15 אחוז אני צופה, אלא הרבה יותר, ואנחנו מתחילים עם רישום לשנת הלימודים הבאה, כשההורים אמורים לעשות את הקליטה הזו כבר מעכשיו.

נינה קליין: מי מתנגש עם מי?

נינה קליין: מה עושים נגד מה?

נינה קליין: אנחנו לא יודעים.

נינה קליין: הסיפור הזה של הואצ'רים הוא סיפור טוב.

נינה קליין: עדיין התמ"ת לא מוכן לזה.

נינה קליין: לדעתי חייב להיכנס לתוך המערכת של ביטוח לאומי.

נינה קליין: ביטוח לאומי כן יודע, כן יכול, כן יש לו את הנתונים.

נינה קליין: היום ההורים נמצאים במצב, ואני לא מדברת על ההורים החזקים.

נינה קליין: אני מדברת על הורים במעמד הבינוני, שהם קשיי יום, שלא נותנים להם לא לקנות דירה, ובקושי להתפרנס, ובאה כאן המערכת שבניתם ולוקחת את זה ממנו.

נינה קליין: חוץ מזה שהיום בבוקר, כשקראתי את הכתבה ופרצתם שם את  הסבסוד, מה שאתם אומרים שם, אבל זה לא לדיון הזה, אני, אם הייתי יורה, הייתי יוצא ברחובות.

נינה קליין: אבל זה כנראה יהיה יותר מאוחר.

נינה קליין: זאת אומרת, אין פה דרגות כבר.

נינה קליין: מה שאתה אומר, שכל אחד יעשה מה שהוא רוצה.

שרון קדמי: לא, זה ממש לא נכון.

נינה קליין: זה מה שכתוב.

נינה קליין: לא יודעת.

ציפי חוטובלי: טוב, אני רוצה לומר שאנחנו מתקדמים לסוף הדיון.

ציפי חוטובלי: אני רוצה ביחד עם חברי, חבר הכנסת מקלב כאן, לומר שהתקדמנו במספר דברים.

ציפי חוטובלי: מה שהתקדמנו, אנחנו רוצים לומר שזה שוב לשים את זה כאן על השולחן, את הדברים שבהם הגענו לאיזה שהם הבנות והסכמות, כדי שנוכל לומר לפחות שיש דברים כאלה שהם מוקלטים בפרוטוקול הוועדה, כדי שהורים יוכלו אחר כך להישען על זה.

ציפי חוטובלי: כמה דברים שעלו בדיון הזה ואני חושבת שהם מאוד מאוד חשובים.

ציפי חוטובלי: העניין של ההבטחה שלך, לא לקבוע דרגה 12 אוטומאטית אלא בעצם לקבוע דרגה זמנית, אני חושבת שזאת החלטה מאוד חשובה.

ציפי חוטובלי: אנחנו רוצים שהדבר הזה תהיה הנחיה ברורה שלך בהקשר הזה, ושלא נעמוד בפני מצב שבו הורים יקבלו את הדרגה הזאת למרות שהיא לא משקפת את המצב הכספי האמיתי שלהם.

שרון קדמי: רק לחדד בנקודה הזאת, ברשותך.

שרון קדמי: שוב, מותנה בבדיקה שאני צריך לעשות עכשיו במשרד.

שרון קדמי: אני לא חושב שתהיה בעיה, אבל תשובה סופית תקבלו עוד היום.

ציפי חוטובלי: בסדר, אנחנו שמחים על המגמה, על הכיוון, ואנחנו סומכים עליך שאתה תעשה את מה שנכון והגיוני לעשות בהקשר הזה.

ציפי חוטובלי: הנקודה הנוספת היא נקודת ההחזרים.

ציפי חוטובלי: בשביל זה הגענו לכאן וזה הדבר שהכי מטריד את ההורים.

ציפי חוטובלי: אנחנו מברכים על כך שאתה תמשיך לשלם מקדמות לרשויות ולארגונים כדי שהם יוכלו לתת את ההחזרים.

ציפי חוטובלי: אני רוצה להעלות כאן בקשה משותפת שלי ושל היו"ר.

ציפי חוטובלי: יש הורים שהסכומים שמדובר בהם הם סכומים מאוד מאוד גדולים.

ציפי חוטובלי: תנסו לייצר מנגנון, אם יכולתי מחר לחוקק חוק והדברים היו עוברים תוך חודש, אז בשמחה הייתי עוזרת לך במנגנון החקיקה.

ציפי חוטובלי: המערכת המשפטית שלכם היא מספיק מתוחכמת כדי לייצר מנגנון שבו הורים שמדובר בסכומים מאוד מאוד גבוהים וכבדים, יוכלו לקבל את ההחזר במזומן.

ציפי חוטובלי: לנסות להגיע לאיזה שהיא דרך שבה הורים יוכלו לקבל את ההחזר ולא לסחוב את הגיבנת הזאת, של סכומים מאוד מאוד כבדים, שההורים האלה כרגע משלמים, והם פשוט שקועים בחובות.

ציפי חוטובלי: זה לא הוגן שהם הגיעו למצב הזה שבו הם שקועים בחוב בגלל התנהלות לקויה של משרד התמ"ת.

ציפי חוטובלי: אז לנסות למצוא פתרון לכל ההורים שמדובר באמת בפערים מאוד מאוד גדולים.

אורי מקלב: אז זה שני דברים: אחד, המקדמה, המשך המקדמות.

שרון קדמי: עם זה אין בעיה.

אורי מקלב: אנחנו שומעים את זה פעם ראשונה.

אורי מקלב: אני גם יכול להבין למה זה הגיע...

אורי מקלב: המכתב שכתבה תמר אלמוג, הוא לא ברור בחלק הזה מה קורה עם המקדמות, המכתב שנשלח ב-1  בפברואר למשל, "לאור האמור לעיל, לאור ההסכם החתום בין הארגונים המקומיים לבין המשרד, הריני להודיע בזאת כי החל מתשלום חודש פברואר שישולם בתחילת חודש מרץ, המשרד ישלם לפי הדרגות שיקלטו במערכת בפועל.

אורי מקלב: יבצע מול הארגונים התחשבנות וקיזוז ככל שיידרש, על כלל תשלומי המקדמות ששולמו מתחילת שנת הלימודים תשע"א".

אורי מקלב: מתייחסים פה לאלה שקיבלו דרגה.

אורי מקלב: אז אתה אומר ובצדק, אני גם יכולתי להבין שמי שלא נקבעה לו דרגה, ימשיכו לקבל מקדמות.

אורי מקלב: אבל חלק מהארגונים בעקבות כך גם שלחו מכתבים כאילו שההורים פנו אליהם.

אורי מקלב: הם אמרו, יכול להיות שהמקדמות גם יפסיקו.

אורי מקלב: תהיה מערכת קיזוזים.

אורי מקלב: מי שנקבעה לו דרגה ומי שלא נקבעה לו דרגה, לא יקבע שום דבר.

אורי מקלב: אם תצא הנחיה, אז הם יודעים שכמו שאמרה היו"ר, וקודם כל המקדמות, הם יקבלו ומילא לא צריך להיות בעיה אצל ההורים.

אורי מקלב: מה שהיה הוא שיהיה.

אורי מקלב: אנחנו גם יודעים שההחזרים להורים לכאורה, אתם צריכים לעמוד.

אורי מקלב: במקרה הזה זה הארגונים המפעילים והעיריות, הרשויות.

אורי מקלב: נקבעה דרגה, אתם הרי משלימים את זה.

אורי מקלב: נגיד ניקח את המקרה של חנינה שהוא, משלימים לו את העשרות אלפים שקל.

אורי מקלב: אני מבין שהמשרד משלם לו את זה בתחילת מרץ.

אורי מקלב: ב-8 במרץ המשרד ישלם.

אורי מקלב: הארגון בהתאם צריך להחזיר לו, מכיוון שהרי הוא לא יצטרך לשלם עד סוף השנה אם לא יחזירו לו.

אורי מקלב: עדיין זה יישאר לו עד  סוף השנה, הפערים האלה.

אורי מקלב: זה אחת הדוגמאות, או הרשויות, שזה קצת בעיה יותר גדולה.

ציפי חוטובלי: זו נקודה חשובה לגבי הרשויות.

ציפי חוטובלי: תראה, העובדה שעמדנו בפני נציגת עיריית ירושלים, שעם כל הכבוד, הסיפורים שאת סיפרת, הם מביכים קצת את הוועדה, הסיפורים האלה.

ציפי חוטובלי: אנחנו רוצים להיות במצב שבו אף רשות מקומית לא תתחיל להתפתל בכל מיני תירוצים.

ציפי חוטובלי: שתהיה הנחיה ברורה שעד תאריך מסוים ההחזרים חייבים לעבור להורים, כך שלא יהיה את הפער הזה ומצב שבו אתה שילמת מקדמה, אבל מצד שני הרשויות לא מחזירות.

שרון קדמי: תצא הנחיה.

ציפי חוטובלי: אז גם בנושא הזה היינו רוצים מאוד לקבל הנחיה ברורה.

ציפי חוטובלי: אני חושבת שאתה צריך לתגבר איזה שהוא מערך כוח אדם נקודתי לעניין הזה.

שרון קדמי: אגף מעונות יום כולו משועבד אך ורק למשימה הזאת.

ציפי חוטובלי: אבל יש הרבה מאוד משימות בתוך המשימה הזאת.

ציפי חוטובלי: אנחנו מדברים כרגע על בעיה של אלפי הורים בנושא הזה של דרגה 12.

ציפי חוטובלי: טיפול במוקד ההפעלה.

ציפי חוטובלי: המספר שלכם לא עובד.

שרון קדמי: המענה הטלפוני.

ציפי חוטובלי: כן.

תמר אלמוג: אנחנו נחדש אותו אחרי שנעשה הערכת מצב לגבי ההספק.

ציפי חוטובלי: לא, סליחה, הוא צריך לעבוד.

ציפי חוטובלי: אתם מייצרים מנגנוני הכשלה עצמית להורים.

ציפי חוטובלי: זה מה שאתם עושים.

ציפי חוטובלי: מסלול מכשולים.

אורי מקלב: אני אסביר את הנקודה.

אורי מקלב: אנחנו קיבלנו כאן פניות.

אורי מקלב: חלק מהאנשים שלא השלימו מסמכים, עד היום מנהלת המעון או מנהל המעון היו מעורבים כפי שאמרה גבירתי.

אורי מקלב: היו מעורבים במילוי הטפסים.

אורי מקלב: זה נתן להורים שלא יודעים.

אורי מקלב: חלק היום גם באמת לא יודעים, גם לא ידעו למלא את הטפסים.

ציפי חוטובלי: עולים חדשים, שפה זרה.

אורי מקלב: אני עוזר לכם.

אורי מקלב: הם מוכנים לזה.

אורי מקלב: למה שאנחנו לא ניקח עוד כוח עזר לפני שנגיע למוקד שלכם, שיבואו ערכה מושלמת.

אורי מקלב: זה בסך הכול לנתק אותם מהעניין הזה, זה גם נותן להם גם את הקשר.

אורי מקלב: הרי הם יודעים להסביר להם.

אורי מקלב: הם יודעים להסביר בשפה שהם מבינים אותה.

אורי מקלב: אנחנו בסך הכול, יש לנו שגרירים טובים ומיומנים ובעל ניסיון בתוך הדבר הזה.

ציפי חוטובלי: כל המנגנון מנותק.

ציפי חוטובלי: יש כאן נקודה שלא עלתה, נקודת המגזר הערבי.

ציפי חוטובלי: המגזר הערבי לא קיבל טפסים בכלל.

ציפי חוטובלי: מה אתם עושים כדי לתקן את העניין הזה?

תמר אלמוג: קיבלנו את הטענה הזאת רק בשבוע שעבר.

ציפי חוטובלי: לא, סליחה, זה עלה בדיון הקודם.

מרים אבו-רקייק: אני נציגת המשפחתונים מהדרום.

מרים אבו-רקייק: אנחנו עדיין לא קיבלנו שום טופס מהמרכזות שלנו.

מרים אבו-רקייק: אתמול אני בדקתי את זה בעצמי אצלם, ונתנו לי את הטופס ועדיין לא מילאו את זה ולא אצל אף אחד.

מרים אבו-רקייק: אף אחד מהתושבים לא קיבל.

שרון קדמי: תמר, מתי הם קיבלו טפסים?

תמר אלמוג: החלוקה של הטפסים נעשתה באופן הבא: כל ארגון, כל רכזת, כל ראש מערכת היה צריך להיכנס לאתר, להזמין את הטפסים, לציין את המספר והמוקד הפיק.

יוליה שמאלוב-ברקוביץ: איזה אתר?

יוליה שמאלוב-ברקוביץ: אין להם אינטרנט שם.

תמר אלמוג: אבל זה רשות מקומית, רבותיי.

יוליה שמאלוב-ברקוביץ: כן, אבל את יודעת מה קורה ברשויות האלה?

יוליה שמאלוב-ברקוביץ: בחייך תמר.

תמר אלמוג: מתברר למשל בצפון, יש 12 רשויות שגילינו שבאמת הרכזות לא הזמינו את הטפסים.

תמר אלמוג: הנחיתי את מחוז חיפה שישלח להם באופן אישי, למרות שהם לא הזמינו.

ציפי חוטובלי: אנחנו נסגור את העניין הזה.

ציפי חוטובלי: ברור לחלוטין שהם צריכים לקבל טפסים.

ציפי חוטובלי: נקודות נוספות: יש לנו כאן בעיה של הורים שהתגלה בדיעבד שהם צריכים לשלם יותר ממה שהם שילמו.

ציפי חוטובלי: אני מבקשת ממך להנחות את המערכת לעשות פריסה, שהם לא יצטרכו לשלם את זה בבת אחת.

ציפי חוטובלי: אני חושבת שהדבר הזה, שוב, תזכור שזה לא באשמתם.

ציפי חוטובלי: כל ארגון נורמאלי שהוא יודע שהוא זה שאשם בתקלות, הוא עושה את המיטב כדי לבוא לקראת הלקוחות שלו.

ציפי חוטובלי: ההורים הם הלקוחות שלך.

ציפי חוטובלי: תדאג לזה שתהיה פריסת חובות של הורים ששילמו יותר.

ציפי חוטובלי: נקודה נוספת.

ציפי חוטובלי: כשייקבעו כבר הדרגות הנכונות, אנחנו מבקשים ממך להמשיך את הדרגה הזאת לשנה הבאה, כי אנחנו לא רוצים לעבור את התהליך הזה פעם נוספת.

ציפי חוטובלי: אני חושבת שאם במשך שנה ראינו שהמערכת לא נקלטת בצורה שנותנת מענה לכל הבעיה, אני חושבת שמה שאתה יכול לעשות, זה לתת למעשה שנה נקייה מבירוקרטיה להורים.

ציפי חוטובלי: נקודה חשובה נוספת זה החזר טפסים של טופס סודיות.

ציפי חוטובלי: אני מאוד מברכת אותך על זה שאמרת שזה לא מוגבל בזמן ושהורים יוכלו לקבל את ההחזר, והדבר החשוב ביותר.

ציפי חוטובלי: אנחנו באמת בכוחות משותפים של חברי כאן, חבר הכנסת מקלב, אנחנו עושים את הכול כדי שבסופו של יום אנחנו נראה את ההורים האלה מקבלים את ההחזרים ומשלמים את מה שמגיע להם לשלם, ולא שקל אחד יותר.

ציפי חוטובלי: המטרה שלנו היא לדאוג לכך שתתקיים ישיבת המשך.

ציפי חוטובלי: דיברת על אמצע מרץ בתור תאריך יעד לקליטת טפסים.

ציפי חוטובלי: נקודה נוספת לפני שאני מדברת על קביעת ישיבת המשך.

ציפי חוטובלי: דיברת על תאריך יעד של סוף מרץ כדי לקלוט את כל הטפסים.

ציפי חוטובלי: אז עם כל הכבוד, אני חושבת שבישיבת ההמשך של אמצע מרץ, אנחנו כנראה נצטרך לראות 80 אחוז מההורים מקבלים כבר דרגות.

ציפי חוטובלי: אני לא יודעת איזה קסם אתה מתכוון לעשות במערכת, שבמשך מספר חודשים ארוך, למעשה כמעט חצי שנה, הצליחה לכסות את שליש מהפניות.

ציפי חוטובלי: איזה קסם אתה חושב שיקרה, שתוך חודש זה יכפיל עצמו?

שרון קדמי: זה ממש לא מדויק.

שרון קדמי: המערכת עובדת חודשיים.

תמר אלמוג: ינואר-פברואר.

שרון קדמי: המערכת עובדת פחות מחודשיים.

ציפי חוטובלי: אוקיי, בסדר.

ציפי חוטובלי: המערכת עובדת חודשיים.

ציפי חוטובלי: אני רק אומרת שאם אתה באמת רוצה להיות רציני כאן ובפעם הבאה שאתה מתייצב בוועדה, אנחנו רוצים לקבוע לאמצע מרץ, אז סדר גודל של 3 שבועות-חודש, אני באמת חושבת שתעשה כמיטב יכולתך לתת להם את הכלים כדי שבאמת הם יוכלו להגיע למצב שבו עד סוף חודש מרץ כפי שהבטחת, יקבעו הדרגות.

ציפי חוטובלי: אני מודה לך על ההשתתפות.

אורי מקלב: בנושא של ירושלים אני חושב שאולי לתת קדימות לבדיקה של טפסים של ירושלים, מכיוון שהתברר שהמערכת לא מעבירה את הכסף.

אורי מקלב: אנשים חדשים משלמים את מלוא התשלום בגלל שגם את המקדמות, גם דרגת  ביניים אין להם.

אורי מקלב: תודה רבה, אנחנו מאוד לך על המאמץ.

ציפי חוטובלי: אנחנו מאוד מקווים שאנחנו נראה הורים שמחים, שלא משלמים יותר מדי.